Рио Фердинанд «МЮ» футболчиларини танқид қилди\n«Манчестер Юнайтед» собиқ футболчиси Рио Фердинанд АПЛ 20-тури доирасидаги «Шеффилд Юнайтед»дан учралган мағлубиятдан (1:2) кейин «МЮ» футболчиларини танқид қилди.\n«Ўйиннинг илк дақиқалариданоқ «МЮ» аввалги ўйинлардаги шижоатисиз тўп сурди. «Шеффилд»ни алоҳида эътироф этиш керак, Уилдер жамоани яхши тайёрлабди. «МЮ» эса аутсайдер жамоага муаммо туғдира олмади. Бруну Фернандешнинг ўйини чиқмади. Тобора яхши ўйнаётган Поль Погба ҳам ўз даражасини кўрсатмади. Агар «Олд Траффорд»да кимдир пешқадамликдан осмонда учган бўлса, бу ўйин уни ерга тушириб қўйди. Сўнгги ўйинларда «МЮ» ажойиб ўйнаётганди, бугун эса пешқадамлик синовидан ўтмади.\nМаркус Рашфорд ва Антони Марсьяль ҳам бугун майдонда кўрингани йўқ. Бугунги «МЮ» ўтган ҳафта «Ливерпуль» билан ўйнаган жамоага ўхшамади. Бундай барқарорсизлик билан чемпион бўлиш қийин», — дейди Фердинанд BT Sport’даги чиқишида.\nМаълумот учун, «МЮ» ушбу мағлубиятдан кейин 40 очко билан 2-ўринда қолди.


Сирдарё вилояти ҳокимлигида Олий Мажлис Сенати Кенгашининг сайёр мажлиси бўлиб ўтди. Сенат раиси Т. Норбоева олиб борган мажлисда “Сардоба” сув омборида юз берган техноген ҳалокат оқибатларини бартараф этиш бўйича амалга оширилган ишлар натижалари муҳокама қилинди.\nОлий Мажлис Сенати ишчи гуруҳи томонидан жорий йилнинг 14–18 август кунлари Сардоба сув омбори ўпирилишидан талафот кўрган Мирзаобод, Оқолтин ва Сардоба туманларида амалга оширилган ишлар ўрганилди. Ўрганиш давомида бир қатор муаммо ва камчиликлар аниқланган.\nKun.uz мухбири хабарига кўра, аниқланган бу муаммо ва камчиликлар юзасидан Сенатнинг Мудофаа ва хавфсизлик масалалари қўмитаси раиси Қутбиддин Бурҳонов маъруза қилган. Ўрганиш натижаларига кўра:\nКўчирилган аҳоли ва таъмирталаб уйлар\nСардоба сув омборидан талафот кўрган Мирзаобод, Оқолтин ва Сардоба туманларидаги 28 та маҳаллада жами 89 минг 450 нафар аҳоли хавфсиз ҳудудларга эвакуация қилинган. Бугунги кунга қадар булардан 74 минг 591 нафар (83,4 фоиз) аҳоли ўз яшаш манзилларига қайтарилди. Қолган 14 минг 559 нафари, шундан 13 минг 551 нафари кўчириш ҳудудларидаги аҳоли хонадонларида ва 1308 нафари 13 та муассасада бугунги кунга қадар яшаб келмоқда. Сув тошқини рўй берган 11 та маҳаллада 25 та аҳоли пункти, 6069 та кўчмас мулк объекти, 19,6 минг гектар қишлоқ хўжалиги экин ерларига зарар етган. Бугунги кунда зарар етган 25 та аҳоли пунктининг барчаси сув ва чиқиндилардан тозаланган.\n11 та маҳалладаги 25 та аҳоли пунктида 4710 та хонадонга талафот етган бўлиб, шундан 2211 таси яроқсиз, 2499 таси яроқли эканлиги аниқланган. Яроқсиз ҳолга келган 2211 та хонадонни уй билан таъминлаш мақсадида 2640 хонадонли 66 та кўп қаватли уй қуриш ишлари бугунги кунда 60 фоизга бажарилган.\nТаъмирталаб бўлган 2499 та хонадонни таъмирлаш ишларига Қорақалпоғистон Республикаси, Тошкент шаҳри ва вилоятлар томонидан 1850 та, “Ўзбекистон темир йўллари” акциядорлик жамияти томонидан 100 та, “Қишлоқ қурилиш инвест” томонидан 54 та, Уй-жой коммунал хизмат кўрсатиш бошқармаси томонидан 44 та, “Ягона буюртмачи” инжиниринг компанияси томонидан 11 та хонадонда бугунги кунда таъмирлаш ишлари олиб борилмоқда.\n9 та мактабгача таълим биноси, 16 та умумтаълим мактаби, 1 та касб-ҳунар коллежи ва 8 та соғлиқни сақлаш муассасаси зарар кўрган. Бу ҳудудларда биттадан мактабгача таълим муассасаси ва умумтаълим мактаблари биносини қуриш учун республика бюджетидан 84 млрд сўм ажратилиши кўзда тутилган.\nОқолтин туманидаги 10-мактабда 108 нафар, Сардоба туманидаги 6-мактабда 185 нафар, 21-мактабда 90 нафар, “Баркамол авлод” болалар мактабида 80 нафар талафотдан жабр кўрган, уй-жойсиз қолган аҳолининг ҳозирги кунга қадар яшаётганлиги натижасида ушбу мактабларнинг таъмирлаш ишлари кечиктирилмоқда.\n11 та маҳалладаги 3 та масжид, 7 та қабристон талафот кўрган. Бугунги кунда қабристонларнинг барчаси тўлиқ тикланган. 2 та масжидда таъмирлаш ва 1 та масжидда қурилиш ишлари олиб борилмоқда.\nТадбиркорлик субъектлари кўрган зарар\n10 та маҳалладаги 282 та тадбиркорлик субъектидан 143 тасининг (53 таси юридик ва 90 таси якка тартибдаги тадбиркор) мол-мулкига зарар етган. Тўлиқ зарар кўрган тадбиркорлар сони 34 нафар, қисман зарар кўрганлари 13 нафарни ташкил қилади. Шундан 32 тадбиркорлик субъектининг мол-мулки ўрнатилган тартибда баҳоланган ва бу 9,1 млрд сўмни ташкил қилади.\nҚолган 111 тадбиркорга етказилган зарар бугунги кунга қадар аниқланмаган ва бу борада ҳеч қандай ишлар амалга оширилмаган. Бу эса уларнинг турли давлат идораларига асосли мурожаат қилишларига сабаб бўлган.\nЙўллар ва кўприкларга етказилган талафот\nВилоятда тошқиндан талафот кўрган, узунлиги 84 км бўлган умумий фойдаланишдаги автомобил йўллари, 19 та кўприк, 100,4 км бўлган ички хўжалик йўллари таъмирталаб аҳволга тушган. Ҳозирги кунга қадар халқаро аҳамиятдаги йўлларнинг 25 км.дан 77 фоизи, давлат аҳамиятидаги 43 км йўлнинг 6 фоизида таъмирлаш ишлари олиб борилган. Шунингдек, 19 та кўприкнинг 17 тасида таъмирлаш ишлари олиб борилмоқда.\nҚишлоқ хўжалигига етказилган зиён\nТошқиндан талафот кўрган 3 та туманда 19 минг 592 гектар экин майдонлари зарарланган. 62 та фермер хўжалиги, 3 та кластернинг 9 минг 676 гектар пахта ва 5 минг 984 гектар ғалла майдонларига зарар етган. Ўрганишлар натижасида 2226 та хонадоннинг 31 минг 719 бош уй ҳайвонлари йўқолганлиги аниқланган.\nИрригация ва мелиорация масалалари бўйича, сув омборидан тўғридан-тўғри сув ўтувчи марказий тармоқ, ўнг ва чап тармоқ магистрал каналларининг 35,9 км. қисми зарарланган.Натижада Сирдарё ва Жиззах вилоятларида ушбу каналларга боғланган жами 129,7 минг гектар қисмида сув таъминоти узилиб қолган. Ҳозирги кунда республика бюджетидан 32,5 млрд сўм ажратилган бўлиб, тиклаш ишлари олиб борилмоқда.\nАҳолининг ўрганилмаётган асосли мурожаатлари\nТалафот кўрган 3 та ҳудудда жисмоний ва юридик шахсларнинг мурожаатлари тизимли равишда ўрганилмагани оқибатида Олий Мажлис Сенатига мурожаатлар кескин ошганлиги қайд этилди.\nВилоят ҳокимлигига сув тошқинидан жабр кўрган 213 нафар жисмоний ва юридик шахслардан мурожаатлар келиб тушган бўлиб, шундан 89 таси (88 фоизи) ижобий ҳал қилинган бўлса-да, Ўзбекистон Республикаси Бош вазирининг Сирдарё вилоятидаги қабулхонасига келиб тушган 59 та мурожаатнинг бор-йўғи 5 таси (8 фоизи) ижобий ҳал этилган.\nҚолган мурожаатлар тегишлилиги бўйича ташкилотларга чиқарилиб, ҳал этиш чоралари кўрилмаган. Бунинг натижасида тадбиркорларнинг мурожаатлари сони ошган ва ижтимоий тармоқларда турли муҳокамаларга сабаб бўлмоқда.\nТалафот кўрган ҳудудларда жами 186 нафар оғир турмуш шароитида яшовчи аёллар, шундан 73 нафари ногирон, 12 нафари ёлғиз аёлларнинг бандлигини таъминлаш бўйича ишлар талаб даражасида бажарилмаган. Оғир турмуш тарзида яшовчи аёлларнинг 83 нафари ёки 44 фоизининг бандлиги таъминланган, холос.\nШуҳрат Юнусов тайёрлади.\nТашаббус билан чиққан давлат биринчи ўринда ўз халқи олдида минимум мажбуриятларни олади – Сенат раиси президентнинг БМТдаги таклифлари ҳақида


Сизларга #UYDAGIAKTYORLAR рукнини тақдим этамиз. Мазкур рукнимизда карантин сабабли саҳнадан узоқда қолган санъаткорларимиздан ижод намуналарини тақдим этиб борамиз. Бугун Ўзбекистонда хизмат кўрсатган артист Тоҳир Саидовнинг актёрлик маҳоратига яна бир бор гувоҳ бўламиз.\nДунё бошига синовли кунлар тушиб, инсоният уйида ўзлиги билан қолганда, ички кечинмалари жунбушга кела бошлайди. Ҳаёти мухлислар учун ижод билан кечган санъат аҳли эса ҳиссиётлари ва санъати билан бўлишишнинг бир чорасини топади.\nБир қатор ҳамкасблари билан суратга олиш ишлари учун Туркияга жўнаб кетган устоз санъаткоримиз карантин туфайли юртимиздан олисда, саҳнадан узоқда қолишга мажбур бўлдилар. Лекин ижоддан тўхтамай, мухлисларига монологлар тақдим этишни бошладилар. Бугун сизлар билан Тоҳир Саидовнинг «Гамлет» асаридан монологини тақдим этамиз.\nНашр санаси: 18-04-2020


Ўзбекистонда 27 январь куни ҳаво ҳарорати кўтарилади\nГидрометеорология хизмати маркази 27 январь, чоршанба куни қандай об-ҳаво кутилаётганини маълум қилди.\nСиноптикларнинг маълум қилишича, Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3–8 метр/секунд тезликда эсади. Ҳарорат кечаси 2–4 даража совуқ, кундузи 7–9 даража илиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчи-лик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 3–8 даража совуқ, кундузи 0–5 даража илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 0–5 даража совуқ, кундузи 7–12 даража илиқ бўлади.\nТошкент, Сирдарё, Жиззах ва Самарқанд вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 0–5 даража совуқ, кундузи 7–12 илиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 0–5 даража совуқ, кундузи 7–12 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 3–8 метр/секунд тезликда эсади. Ҳарорат кечаси 3–8 даража, кундузи 5–10 даража совуқ бўлади.\nРеспубликанинг тоғли ҳудудларида ҳаво бир оз булутли бўлади, баъзи жойларда ўзгариб туради, ёғингарчи-лик кутилмайди. Қор кўчиши хавфи бор. Шамол шарқдан 7–12 метр/секунд тезликда эсади. Ҳарорат кечаси 4–9 даража, кундузи 2–7 даража совуқ бўлади.


Алишер Усмонов мукофоти миллион рублли стартаплар танловини эълон қилди\nРоссиялик бизнесмен Алишер Усмонов ўзининг мухолифатчи Алексей Навальнийга видеомурожаати юзасидан мемлар, роликлар ва карикатуралар танлови якунлангани ва янгиси — ғолибларнинг ҳар бирига 1 миллион рублдан мукофот тақдим этилувчи янги танлов ҳақида эълон қилди.\n«Менимча, барчамиз тўйиб хурсандчилик қилиб олдик... Менинг илтимосимга кўра, танловни қўллаб-қувватловчи жамоа ҳамжамиятимизни қайта шакллантириб, гуруҳни янги ташаббуслар майдончасига айлантиришади. Масалан, ҳозирдан мен халқаро тармоқ кенгликларидаги иқтидорларни қўллаб-қувватлашни истайман ва шу сабабли стартаплар танловини эълон қиламан», — дейилади бизнесменнинг «ВКонтакте» ижтимоий тармоғида жойлаштирган хабарида.\nТанловда барча истовчилар қатнашиши мумкин.\n«Ҳар ой охирида аниқланган энг яхши лойиҳалар беминнат бир миллион рубль билан мукофотланади. Йил якунларига кўра энг диққатга сазовор лойиҳа жамоаси эса лойиҳасига инвестиция жорий этилиши эҳтимоли муҳокамасига таклиф олади», — деган Усмонов.\nАввалги танлов якунларига кўра, қўллаб-қувватлаш жамоаси уч нафар ғолиб ва халқ овозига кўра аниқланган ғолибни iPhone 7 Plus смартфони билан тақдирлаган эди. Бизнесменнинг сўзларига кўра, акцияда ўн минглаб ишлар иштирок этган.\nРоссия олимпия қўмитасига Алишер Усмоновнинг номзоди президент бўлди\n00:49 / 30.05.2018


Суҳроб Нуруллоев: “Суперлигага чиқишимиз учун ҳар қандай жамоага қарши ўйнай олишимиз лозим” / CHAMPIONAT.asia\n10:03Андрей Шипилов: “Шаҳзод учун хурсандман” 0 09:56Паулу Фонсека: “Натижага эришиш учун ҳеч нарса қилмадик” 0 09:43Тиаго Силва: “Бу биз кўзлаган натижа эмас” 0 09:27Фрэнк Лэмпард: “Майдонда ғалаба учун фақат биз ҳаракат қилдик” 1 09:10Артета: “Ўзимизни оқлаш учун баҳонамиз йўқ” 1 08:52Гаттузо “Рома”га қарши баҳс ҳақида: “Футболчиларим доим шундай ўйнаши шарт” 1 08:33“Арсенал” ўз майдонида гол ўтказиш бўйича 13 йил аввалги натижасига яқин келди 0 08:22Моуринью: “Биз от эмас, балки шунчаки понимиз, холос” 3 08:01“Арсенал” сўнгги 39 йил ичидаги энг ёмон мавсум стартини амалга оширди 3 07:30А Серия. "Наполи" - "Рома" 4:0 0 07:25АПЛ. "Арсенал" - "Вулверхэмптон" 1:2 2 07:20АПЛ. "Челси" - "Тоттенхэм" 0:0 3 07:15АПЛ. "Саутгемптон" - "Манчестер Юнайтед" 2:3 3 07:10ЛаЛига. "Барселона" - "Осасуна" 4:0 1 07:05А Серия. "Милан" - "Фиорентина" 2:0 1\nСуҳроб Нуруллоев: “Суперлигага чиқишимиз учун ҳар қандай жамоага қарши ўйнай олишимиз лозим”\n26 окт 14:55\nТеглар : интервьюДинамоСуҳроб НуруллоевАлександр Мочинов\nСергей Лушчан бошчилигидаги “Динамо” жамоаси Про лиганинг 13-турида “Турон” меҳмони бўлди ва сафарда қимматли бир очкога эга чиқди.\nЁзги трансферлар ойнасида жамоага келиб қўшилган маҳоратли футболчи Суҳроб Нуруллоев ушбу учрашувда захирадан майдонга тушди ва жамоасининг ўйинини кучайтиришга эришди. Биз эса мазкур баҳсдан сўнг Суҳроб Нуруллоевга бир нечта саволлар билан юзландик.\n- “Турон” майдонида тўп тепиш ҳеч бир жамоага осон эмас. Рақибнинг кучидан келиб чиқиб айтадиган бўлсак жамоалар бу ерга икки ҳисса куч билан келишади. Шундай бўлсада, “Динамо” оғир кечган учрашувда бир очко олишни уддасидан чиқа олди. Нима деб ўйлайсиз жамоа иккинчи бўлимдаги ўйини ҳисобига дуранг қайд этдими ёки...\n- Аслида ким билан ўйнашимиздан қатъий назар ғалаба учун майдонга чиқамиз ва мураббийнинг кўрсатмаларини тўлиқ бажаришга ҳаракат қиламиз. “Турон” билан ўйинда жамоамизга фақат ғалаба керак эди. Бунинг учун бизда етарлича вазиятлар ҳам юзага келди. Афсуски, якунда ўйин дуранг билан тугади.\n- Мезбонларнинг кучли прессинг ва ҳужумига қарши қандай режа ишлаб чиқилган эди?\n- “Динамо”нинг ўз ўйин услуби бор. Мана шу услубда тўп тепишга ва рақибга қаршилик кўрсатишга ҳаракат қилдик.\n- Бир неча турдан бери кузатиб келмоқдамиз, аксарият учрашувларда сизнинг жарима ёки стандарт вазиятлардан узатган тўпларингиз хавфли тус олмоқда ва самара келтирмоқда...\n- Бизда бундай вазиятлар ҳар бир ўйинда бўлади. Машғулотларда стандарт вазиятлардан фойдаланиш хусусида ишлаймиз. Буни эса ўйинда амалга оширишга ҳаракат қиламиз.\n- Кўряпмиз, “Динамо” жамоасида яна аввалги даражангизга қайтмоқдасиз. Бу жамоада олдингизга яна қандай мақсадларни қўйгансиз?\n- Тўғрисини айтсам, менда ўйин амалиёти камлиги боис “Динамо” сафига келиб қўшилдим. Аввалги даражамга қайтишим лозим эди. Мени бу жамоага Сергей Иванович Лушчан таклиф қилди. Клубда аҳил жамоа йиғилган десам муболаға бўлмайди. Суперлигага чиқишимиз учун бор кучимиз билан охиригача ҳаракат қиламиз.\n- Жамоа Сергей Лушчаннинг услубига тўлиқ мослашиб улгурдими?\n- Қайсидир маънода тўлиқ мослашиб олдик дея олмайман. Янги жамоа 2 ойда мураббийнинг услубига кўникиб кетиши қийин. Бизга маълум вақт керак бўлади. Лекин, ҳозирда жамоамиз учун натижа муҳим ҳисобланади. Ўйиндан-ўйинга ҳар томонлама кучайиб борамиз.\n- “Динамо” кучли тўртликдан ўрин олса “Турон” “Нефтчи” “Шўртан” каби жамоалар билан яна бир бор куч синашишига тўғри келади...\n- Ҳа, кучли тўртликда бу жамоаларга қарши баҳслар жуда қизиқарли кечиши шубҳасиз. Суперлигага йўлланмани қўлга киритишимиз учун барча жамоаларга қарши ўйнай олишмиз зарур.\n- Ўз вақтида Александр Мочинов устозлигидаги Ўзбекистон ўсмирлар терма жамоаси шарафини ҳимоя қилгансиз. Нима деб ўйлайсиз, сўнгги йилларда бу ёшдаги терма жамоамизнинг натижаларини пасайишига нима сабаб бўлмоқда? Ўшанда Мочинов жамоанинг мусобақага оз фурсат қолганда қабул қилиб олганди ва етарли даражада тайёрлай олмаган эди. Шунга қарамай гуруҳ босқичида ҳужумкор ва чиройли ўйин кўрсатгансизлар...\n- Бу ёшда мураббийнинг тажрибаси кўпроқ керак бўлади деб ўйлайман. Тўғри, Александр Мочинов бизга кеч мураббий бўлган. Қўлидан келганча кўп нарсаларни ўргатган дея оламан. Ўшанда Сурия билан ўйинда бизнинг омадимиз келмаганди.\n- Таиланддаги Осиё чемпионати сизни мухлисларга танитган десак тўғри бўладими? Қувайт ва КХДР дарвозасига ажойиб голларни урганингиз ёдимизда...\n- Ҳа, шундай десак ҳам бўлади.\nАлександр Ежов: "Муаммоларга қарамай футболчиларим ирода кўрсата олишди" 3\nКуман: “Футболчиларим ўйин давомида устунлик қилди, улар билан фахрланаман” 3\nЕЧЛ. "Динамо Киев" - "Барселона" 0:4 1\nМесси иштирок этмаган баҳсда "Барселона" "Динамо" Киевни йирик ҳисобда мағлуб этди 15\nМирча Луческу: “Барселона”ни ютишни хоҳлаймиз 18\n26 окт 16:35:23\nBerilgan golda KXDRni varatasini teshvorgankan lekin\n26 окт 15:04:22\nSamarqandday shaharda bitta busayam lokomativ, paxtakorlarday klub bo'lishi kerak\n28 окт 08:38:11


Sony 2015 йилда iPhone 6 ва iPhone 6 Plus сотувидан 1,2 млрд. доллар фойда кўрди » Ўзбекистон янгиликлари – Zamin.uz\n08-05-2015 | 23:06\nZAMIN.UZ / Технология / 08 Май 2015 года839\nSony компаниясининг мобил телефонларга камера ишлаб чиқариш бўлими ҳар бир iPhone сотувидан $20 ишлаб топади. Бу ҳақда Wall Street Journal'га асосланиб Kun.uz хабар тарқатди.Манбанинг маълум қилишича, iPhone 6 ва iPhone 6 Plus нинг барча камералари айнан мазкур япон корхонаси томонидан ишлаб чиқарилган.Расмий маълумотларга кўра, 2015 йилнинг дастлабки чорагида 60 млн. дона iPhone дунё бўйлаб сотилган. Натижада Apple орқали Sony $1,2 млрд ишлаб топган.Маълумот ўрнида таъкидлаб ўтиш жоиз, Sony компанясининг дунё смартфон бозоридаги камералар 40%ни ташкил қилади.\nЎқишни тавсия қиламиз iPhone 6 ва LG G3 MWC 2015 кўргазмасида энг яхши смартфонлар деб эътироф этилди


Фарзандимни жуда яхши кўраман, аммо... - Динда саволим бор\nХозирги вақтда: 13 дек 2019, 13:49\nФарзандимни жуда яхши кўраман, аммо...\nРўйҳатдан ўтган: 16 авг 2019, 13:22\nПост Mavlonova Shaxlo » 28 авг 2019, 21:27\nАссалому алайкум. Мен турмуш ўртоғим билан ажрашганман. Яна турмуш қуришни хоҳламасам-да, уйдагилар бу ишга мажбурлашмоқда. Фарзандим 4 ёш. Совчилар эса фарзандимни хоҳлашмаяпти. Мен уни жуда яхши кўраман, унга жуда керакман. Маслаҳат беринг, нима қилсам, фарзандим мен билан бирга бўлади?\nПост Руҳшунос » 11 сен 2019, 16:35\nВаалайкум ассалом. Албатта, сабр билан кутиш керак. Фарзандингизга ота бўладиган, сизга вафодор ёр бўладиган, ўзини нафсини эмас, Аллоҳ розилигини биринчи ўринга қўядиган инсон келгунича сабр қилиш керак. Сиз ўзингизга қандай турмуш ўртоқни лойиқ кўрсангиз, ана шундай инсонга эриштириш Яратган Зотга осон. Фақат ўзингиз ўша даражадаги аёлмисиз? Шу саволга ўзингизга жавоб бериб кўринг. Рад жавоби келса, демак, аввал ўз устингизда ишлашингиз лозим. Турмуш қуришга шошилмаслик керак. Иккинчи турмуш қуришда мулоҳазали бўлинг. Ота-онангиз ҳолатингизни тушунмаса, чиройли йўллар билан тушунтиришингиз керак бўлади. Валлоҳу аълам.\nМавзу - Фарзандимни жуда яхши кўраман, аммо...


ЯНГИ НАСОС НОСОЗ ЧИҚДИ\nПайариқлик Шавкат Маҳмудов Самарқанд шаҳридаги “Эркин савдо” мажмуасига қарашли дўконидан насос сотиб олди. Деҳқончилик иши кутиб турмайди. Ускунани дарҳол ишга солиб, экинларини суғормоқчи бўлди. Янги\nСИФАТСИЗ ШИФЕР ДЎКОНГА ҚАЙТАРИЛДИ\nДеҳқонобод туман истеъмолчилар ҳуқуқларини ҳимоя қилиш жамиятига Деҳқонобод тумани “Аэродром” маҳалла фуқаролар йиғинида яшовчи фуқаро Жамшид Норқобилов мурожаат қилди. Фуқаро ўз мурожаатида Деҳқонобод шаҳарчасида жойлашган\nҚОНУНИЙ ТУШУНТИРИШ САМАРАСИ\nДенов туманида истиқомат қилувчи фуқаро Жаҳонгир Алланазаров туман марказидаги савдо дўконидан “Samsung Galaxy J1” русумли мобил телефон сотиб олади. Бироқ орадан кўп ўтмай, товарда нуқсонлар\nИстеъмолчи – ҳамиша ҳақ тамойили ҳар бир хизмат кўрсатувчи муассасанинг доимий шиори бўлмоғи керак. Зеро, Ўзбекистон истеъмолчилар ҳуқуқларини ҳимоя қилиш жамиятлари федерацияси бугун халқимизнинг фаровон\nУСТАЛАРГА НИМА БЎЛДИ?\nПешкў туман “Ўзбек” маҳалла фуқаролар йиғини Муроди қишлоғида яшовчи фуқаро Малоҳат Андаева ўзи яшаб турган ҳовлисини капитал таъмирлаш мақсадида Ғиждувон туманида яшовчи усталар билан оғзаки\nЙЎЛ АЗОБИ – ГЎР АЗОБИ(МИ?)\n27.06.2018 Muslimjon Qo'chqorov Янгиликлар\nГуландом Абдуллаева Каттақўрғон шаҳрида яшаса-да, иш юзасидан ҳар куни Пайшанба шаҳарчасига қатнайди. Иш жойи ўша ерда. Кейинги пайтда ишга боришни ўйласа, юраги сиқиладиган бўлди. “Йўл\nҚЎШИБ ЕЧИЛГАН МАБЛАҒ…\n– “Опа, бизга 10 метр кабель етмаяпти тез олиб келмасангиз ишимиз тўхтаб қолади.” Карима опа усталарнинг бу гапидан ташвишга тушди, чунки уйида ўзидан бошқа ҳеч\nНОСОЗ ЭҲТИЁТ ҚИСМЛАР СОТУВЧИГА ҚАЙТАРИЛДИ\n26.06.2018 Muslimjon Qo'chqorov Мурожаат ва натижа\nБойсун тумани “Косиблар” маҳалласида истиқомат қилувчи фуқаро Рустам Бўриев тумандаги авто эҳтиёт қисмлар сотиш билан шуғулланувчи дўкондан автомашинаси учун 450 000 сўмга 2 дона амортизатор\nҚОНУН ТАЛАБЛАРИ БУЗИЛМАСИН\nСамарқанд шаҳрида истиқомат қилувчи Гулшода Эркинова ҳуқуқлари ҳимоя қилинишини сўраб Истеъмолчилар ҳуқуқларини ҳимоя қилиш Самарқанд шаҳар жамиятига мурожаат қилди. Унинг мурожаатида келтирилишича, фуқаро Эркинова “Шодиёна”\nИЧКИ ИСТЕЪМОЛ БОЗОРЛАРИДАГИ (ОЗИҚ-ОВҚАТ, НООЗИҚ ОВҚАТ ВА ҚИШЛОҚ ХЎЖАЛИК) МАҲСУЛОТЛАРНИНГ АРЗОН ВА ҚИММАТ НАРХЛАРИ\n25.06.2018 Muslimjon Qo'chqorov Янгиликлар


МЕН СЕНИ СЕВМАЙМАН ЙИҒЛАЁТГАН ҚИЗ|Оҳангарон ҳаёти - Жизнь Ахангарана\nМЕН СЕНИ СЕВМАЙМАН ЙИҒЛАЁТГАН ҚИЗ\nЎзбек адабиётиинг шоҳ асарларидан бири – атоқли шоир Йўлдош Эшбекнинг “Йиғлаётган қиз” номли шеъри шундай якунланади:\nМен сенга талпиниб, асло толмасман,\nМен сени севаман, йиғлаётган қиз!\nМинглаб-милионлаб ўзбек ёшларининг севимли асари бўлган бу шеър тиниқ туйғуларнинг, ҳақиқий муҳаббатнинг нозик ва бетакрор тажаллиси. Шеърни ўқиб, дунёнинг ишларидан ҳайронлик туясан, аёлни йиғлатган манфур касларга лаънат айтасан. Аммо…\nТуман ҳокими Ўктам Турсуновнинг ҳикояси: “Ҳар куни эрталаб ҳудуддаги вазият бўйича ИИБнинг оператив маълумотини юрак ҳовучлаб ўқийман. Ишқилиб тинчлик бўлсин, жиноятчилик камайган бўлсин дейман. Йўл-транспорт ҳодисаси, ўғрилик, ва бошқа жиноятлар… Майли, бундай турдаги жиноятлар алоҳида мавзу, бу йўналишда ишлаяпмиз. Лекин шундайлари борки, ўқиб ёқа ушлайсан. Кечки пайт фалон соатда фуқаро Фалончиева яқин танишидан енгил тан жароҳати олиб, ҳудудий ИИБга мурожаат қилган. Кейинги пайтда шунақа хабарлар кўпайиб кетди… Бу нима дегани, биласизми? Бу қиз ва йигитнинг жанжали, учрашувга чиққан ёки мунтазам кўришиб турган қиз-йигит ёки эркак-аёл муштлашган, қиз йигитдан, аёл эркакдан калтак еган… Бу – шармандалик, бошқа нарса эмас…”\nМуҳаббат қачон бу қадар жўнлашиб кетди? Қачон, айтинг, қачон Кумушбибилар ўз суйганидан калтак ейишга одатланди? Ҳали турмуш қурмай туриб, ўртасида тузукроқ муносабат пайдо бўлмасидан бурун йигитидан калтак еган қизга нима дейиш мумкин? Унга раҳм қилиш керакми? У қандай муносабатга лойиқ?\nБизнингча, бу – асл инсоний туйғуларнинг топталиши, ерга урилиши. Кўнгил чаманзорида барқ уриб яшнаётган энг покиза туйғуни сийқа ва хира истакларга алмашиш, аёллик шаънини ерга уриш.\nҚизми, жувонми, ким бўлса-да, ўзи мақбул кўрган йигит билан учрашишга ҳақли. Демократик жамиятда яшаяпмиз. Фуқаронинг қонун йўли билан тартибга солинадиган шахсий ҳуқуқ ва эркинликлари бор. Шулардан бири ўз шахсий ҳаётини ташкил этишга доир меъёрлардир. Бунда улар мутлақо эркин, қалби буюрган ишни қилиши, ахлоқ нормаларидан чекинмаган ҳолда, ижтимоий муносабатларга киришиши мумкин. Манзаранинг аянчли жиҳати эса бошқа – ўша ИИБнинг кунлик ахборотида аниқ-тиниқ ёзилган сўзлар: “Фуқаро Фалончиева кеч соат 22-30 да таниш шахсдан енгил тан жароҳати олиб….”\nЭй, йигит, недурданки сенга эргашган, ваъдаларингга инониб, аёллик шаънини ўртага қўйиб учрашувга чиққан қиз болага қўл кўтарасан? Қани сенинг ғуруринг?\nЭй, гўзал қизгина, сен нега севдим деган шу йигитнинг пуч сўзларига ишондинг? Нима учун қизлиқ шаънингни ўйламадинг? Сен қачон, айт, қачон унга ўзингга қўл кўтара олиш даражасида ваколат, ҳуқуқ берган эдинг? Ота-онангни, укаларингни, яқинларингни, уларнинг чилпарчин бўлаётган ғурурини ўйламадингми?..\nФанда “Ҳуқуқ фалсафаси” деган алоҳида йўналиш бор. Илло, ҳуқуқ ҳам алоҳида фан эмас, предмет, асосий фан фалсафадир. Тушунчаларга аниқ таъриф бериб, айб ва айбсизлик оралиғидаги масофани ифодалаш фалсафанинг иши. Хуллас, ўша фанда “Муҳаббат ҳуқуқи” мавзусидаги туркум тадқиқотлар йўналиши бор. Тасаввур қилаяпсизми, ҳеч бир ҳуқуқий амалиётга мувофиқ келмайдиган, фақат инсон қалбини тафтиш қиладиган “Муҳаббат ҳуқуқи” деган тушунча бор дунёда. Назаримда, бугунги ёшларимиз оила қуриш, балоғат ёши арафасида шу йўналишдаги асарлардан кенгроқ бохабар бўлиши керакдай…\nЧунки панд-насиҳат, масла-ҳат йўсинидаги гаплар кор қилмаётганга ўхшайди. Бу ҳақда Хотин-қизлар қўмитаси, Ёшлар иттифоқи, “Оила” маркази, ФҲДЁ бўлими биргаликда яхшилаб ўйлаб кўрсалар, мазкур йўналишдаги сертаъсир асарлар мутолаасини ёшлар ўртасида тизимли равишда ташкил этсалар мақсадга мувофиқ бўлармиди…\nАввалги гапга қайтиб давом этадиган бўлсак, яна шуни қўшимча қилиш мумкинки, танганинг иккинчи томони ҳам бор. Катталар ёшларнинг қалб бисоти бой, гўзал бўлиши учун масъулдирлар. Бу ўринда Румийнинг машҳур сўзлари ёдга келади.\nМавлоно айтадики, вужуд ва руҳ гўёки от ва чавандоз кабидир. Инсон вужудини ҳар куни лазиз таомлар билан тўйинтириб бораётгани каби руҳини ҳам бо-йитиб бормаса, нўноқ чавандозга айланади. Тулпор ҳар қанча асов ва кучли бўлмасин, чавандоз нўноқ экан, у ҳеч нимага ярамайди.\nЎйланг, биз ҳам ҳам вужудимиз истакларини сўзсиз адо этиб, руҳимизни унутмадикми? Телевизор қаршисида турк, корейс сериалларига мубтало бўлиб, умрни шу сериалдан сериалгача вақт оралиғида тасаввур этиб, ўша кинолардаги туйғулар билан ҳаётни ўлчайдиган бўлиб қолмадикми?..\nЖиноятчилик, турк сериали, муҳаббат шукуҳи… Бир қарашда ўзаро боғланмайдиган, ўзаро номувофиқ тушунчаларга ўхшайди. Аслида эса ундай эмас. Жамиятда диди қашшоқлар кўпайгандагина бу каби иснодли жиноятлар урчийди. Қалб бисоти ғариб қизларгина оқшом маҳали оиласининг ор-номусини топтаб, бегона йигит билан учрашиш учун кўчага ошиқади.\nДидактиканинг синалган ва самарали усули шундайки, ёшларга қарата: “Нега шундайсан, аҳмоқ?” деб эмас, “Ойдиним, маликам, полвоним, сен мана бундай бўлишинг керак, биз сендан умидвормиз” қабилида тарбия беришни ташкил этишимиз зарур…\nАлбатта, бу тафсилот атрофида кўп гаплар айтиш мумкин. Таъна-маломат ёғдиришдан осони йўқ. Ўша – ярим кечада “таниш йигитдан енгил тан жароҳати олган” (ИИБ маълумотномасидаги сўзлардан) қиз ҳам бахтли бўлишни, висол таъмини тотиб кўришни истаган бўлса бордир. Бу ҳам қалб эҳтиёжи, кўнгил талпиниб турганда, ўзини тутиш ҳам осон эмас.\nШундайку-я… Лекин улар инсоният тарихи минг-миллион марта исботлаган қуйидаги ҳақиқатларни бир карра ёдга олиб, сўнгра оқшомги учрашувларга чиқиш-чиқмасликни ҳал қилсалар, мақсадга мувофиқ бўларди:\n– Орсиз оналардан орсиз болалар туғилади!\n– Вужуд истакларига тобе муносабат бу муҳаббат эмас!\n– Севаман деб баралла айтиш бу ҳали севги эмас!\n– Суйганим деганингга қал-бингни бердинг. У сенга қўл кўтарди. Унга ҳаётингни берганингда нималар қилишини тасаввур қилаяпсанми?\n– Қалбим меники, истаганимга уни бера оламан, дейиш худбинлик. Бир қаричлигингдан тарбиялаб, ўстириб, соғлом вояга етказган ота-онангники аслида сенинг қалбинг! Қолгани сафсата гаплар! Зотан, муҳаббат, аввало меҳрдан бино бўлади.\n– Эркак зоти ўз аёлининг қалбида бўшлиқ ҳосил қилганда, унинг кўнглидан қолганида жуда катта хатога қўл урган бўлади. Энди унинг аёли ўзининг бўм-бўш қалбига соҳиб қидира бошлайди. Ким айбдор?\n– Эр аёлининг ҳамма амалларига рози бўлади. Топган-тутганига аёли тўла эга чиққанидан асло ранжимайди ҳам. Бироқ аёл киши эрининг кайфиятини бошқаришга ҳам уринса, оиланинг умуртқаси ўша ондаёқ синади. Кейин орадан вақтлар ўтиб, барбод бўлган оила, бошқаси билан кетиб қолган эр, етим тақдирлар…\nТанланг, сиз қайси йўлдан бормоқчисиз?.. Ярим тунда йигитидан калтак еб, сўлғин ўтирган қизнинг аҳволига тушишни истайсизми? Сиз-чи, қадрли йигитлар, шундай қизни тоабад сева оласизми? Сизга шундай ваколат берган қизга аталган туйғуларингиз софми? Аминманки, уйга бориб, ҳаммасини хаёлдан ўтказасиз, боягина телефонидан чиққан бир сурат ёки sms учун титраб-қақшаб сиздан узр сўраётган, урган-сўкканингизга рози бўлиб, ё ташлаб кетмасликни ўтиниб сўраганча йиғлаётган қизни ўйлайсиз. Аслида бу хиёнат эмаслигини, шунчаки эркаклик ғурурини, кўр рашкнинг иши эканлигини кулиб ўйлайсиз, энди муҳаббат алланечук сийқа ва хира тортади. Измингизда бўлган қизнинг аҳволи, чорасиз ўтинишлари, туйғуларига қул бўлган ақли кулгингизни қистатади, сўнгра қатъият билан секин пичирлайсиз:\nМен сени севмайман, йиғлаётган қиз…\n(Қизлар, аёллар, кўзни очинг, ҳар қандай ҳолатда ҳам сиз ютқазаяпсиз!)\nРасм муаллифи: Ибрагим КУРАЛБАЕВ.


Лимон қўшилган илиқ сувнинг фойдаси нимада? - Ayol.uz\nЛимон қўшилган илиқ сувнинг фойдаси нима...\nЛимон қўшилган илиқ сувнинг фойдаси нимада?\nSayt admini 22.05.2017 07:20 680 01\nПарҳезшунослар эрталаб бир пиёла лимонли илиқ сув ичишни тавсия қилади. Бу нима учун керак? Биз бу саволга жавоб беришга ҳаракат қиламиз.\nУйқудан уйғонганингизда организм ҳали янги кунга тайёр ҳолда бўлмайди. Уни аста уйғотиш учун ҳазм қилиш тизимини жонлантириш лозим бўлади. Илиқ сув билан лимон шарбати кислотаси ичакларнинг тўлқинли ҳаракатини кучайтиради. Бу эса организмни ичкаридан тозалашга – детокс ўтказишга имкон беради ва мияга уйғониш вақти келгани ҳақида хабар беради.\nЛимон C витаминига бой эканлигини ҳаммамиз биламиз. У организмни вируслар ва шамоллашлардан ҳимоя қилади. Касалликни енгишга ёрдам берувчи табиий қўшимча – ажойиб ғоя.\nТери рангини ва ҳолатини яхшилайди\nОч қоринга ичилган сув терини етарлича намлантиришга ва фаол тутишга ёрдам беради. Лимон шарбати таркибидаги C витамини тошмаларни камайтиради ва бўжамалар изини йўқотади. Шунингдек бу ичимлик ичакларни тозалайди, юз териси рангини яхшилайди.\nЛимонли сув организмдан ҳамма ортиқча суюқликларни чиқаради. Айниқса буни тонгда бажариш жуда фойдали – бу ўзингизни енгил сезишга ва кун давомида ишларингиз серунум бўлишига ёрдам беради. Шунингдек, оч қоринга ичилган нордонлаштирилган суюқлик метаболизмни тезлаштиради, бу эса ўз навбатида ҳеч қандай қийинчиликларсиз тез озишга ёрдам беради. Бундан ташқари кўп миқдордаги сув очликни пасайтиради, нонушта учун сули ёрмасидан тайёрланган бўтқанинг ўзи етарли бўлади.\nСаратон касаллигининг олдини олади\nСаратон касалликлари организмда кислоталиликнинг кескин ошиши оқибатида пайдо бўлади. Лимонли сув кислота таъсирини камайтирувчи ишқор ҳисобланади. Шунинг учун бу ичимликдан оч қоринга бир пиёла ичиш жуда фойдалидир. Бундан ташқари лимонли сув меъда қайнашидан азият чекувчиларга ҳам тавсия қилинади.\nҚримча чебурек тайёрлаймиз


(1:47 / 13.44Mb / просмотров видео: 41971)\nАрманистон тоғларида жойлашган ушбу анитиқа оптик радиотелескоп совет даврининг машҳур радиотўлқинларни ўрганувчи олимларидан бири Парис Геруни томонидан 1980 – 1987 йилларда қурилган. Радиотелескоп коинотнинг яқин қатламларини кузатиш учун мўлжалланган. Унинг такрорланмас хусусияти шундаки – асосий нур қайтарувчи “тарелкаси” қимирламайди, бунинг ўрнига иккиламчи “тарелка” асосий тарелка бўйлаб ҳаракатланади ва исталган нуқтага “фокус” қилиниши мумкин.\nРадиотелескоп тоғдаги табиий чуқурликдан фойдаланган ҳолда, қурилган. Шу сабабли у жуда қисқа вақт ичида ва нисбатан арзон нархда қурилган – 3,5 миллион рубл. Худди шундай ўлчамдаги параболик телескоп 10 баравар қимматга тушган бўларди.\nҲа айтмоқчи, марказ, яъни Москва ушбу телескоп қурилишига қарши бўлган. Шу сабабли олим Геруни ушбу телескопни ўзи бошқарган институт топаётган даромад эвазига қурган. Даромадни эса ҳарбийлар учун ишлаб чиқарилган радиотўлқинли радарлардан олинган.\nБугунги кунда ҳам ушбу телескоп жуда яхши сақланиб қолган, лекин ҳозир у ишламайди, консервация қилинган. Ундан келажакда ёш олимларни ўқитиш мақсадида фойдаланиш режелаштирилмоқда.


OneWеb сунъий йўлдошлари билан «Союз» ракетасининг учирилиши қолдирилди\n20 Август 10:57\nMOSKVA.TASS-Kazinform - 34 та OneWеb алоқа сунъий йўлдошига эга бўлган «Союз-2.1б» ракетасининг учирилиши ер комплекси клапанларидан бирининг ғайритабиий ишлаши туфайли бошқа санага қолдирилди. Бу ҳақда Kazinform TASSга хабар беради.\n«Ер комплексининг клапанларидан бири ғайритабиий ишлади ва автоматик ускуналар ишга тушишидан 40 сония олдин парвоз бекор қилинди», деди агентлик суҳбатдоши. Унинг сўзларига кўра, ракета ҳақида ҳеч қандай изоҳ йўқ. Энди сунъий йўлдошлар 21 август, шанба куни кечқурун учирилиши режалаштирилган.\n«Союз-2.1б» ракетаси Боқўнғир космодромидан 20 август куни Москва вақти билан 01:23 да учирилиши керак эди. Бироқ, ишга тушириш қолдирилди. Маълумотларга кўра, ишга тушишдан олдин тайёргарлик автоматик равишда бекор қилинган.\nOneWеbнинг биринчи олтита сунъий йўлдоши 2019 йил 28 февралда «Союз-СТ» ракетаси билан Куру космодромидан орбитага чиқди. 2020 йил 7 февралда Байқўнғирдан 34 та, шу йилнинг 21 мартида ҳам шундай сунъий йўлдошлар учирилди. Биринчи марта OneWеb сунъий йўлдошлари 2020 йил декабр ойида «Восточний» космодромидан учирилди. 36 та сунъий йўлдошлар. Кейин «Восточний» космодромидан дастур бўйича учишлар 2021 йил 25 март, 26 апрел, 28 май ва 1 июл кунлари бўлиб ўтди.\n1 Huawei вакили Қозоғистоннинг Каспий ҳудудида оптик тола ўрнатишни таклиф қилмоқда\n2 АҚШда маймун чечагига қарши вакцинанинг ўн минглаб дозалари тарқатилади\n3 Каспий саммитининг навбатдаги йиғилиши Эронда бўлиб ўтади\n4 Бельгияда газ истеъмоли нарх ошиши туфайли 18 фоизга камайди\n5 Қозоғистон мактабларида ўқув йили июн ойи охиригача узайтирилиши мумкин


Туркманистон маданияти кунлари бошланди\nТошкент ва Бухорода бўлиб ўтадиган Туркманистон маданияти кунлари Алишер Навоий номидаги Катта академик театрда тантанали концерт билан бошланади. 08.11.2016, Sputnik Ўзбекистон\n18:43 08.11.2016 (янгиланди: 19:03 08.11.2016)\n© Sputnik / СтрингерТуркман телпак кийган киши\nТошкент ва Бухорода бўлиб ўтадиган Туркманистон маданияти кунлари Алишер Навоий номидаги Катта академик театрда тантанали концерт билан бошланади.\nТОШКЕНТ, 8 ноя — Sputnik. Ушбу ойнинг 7-11 саналарида Тошкент ва Бухода Туркманистон Маданияти кунлари бўлиб ўтади, деб хабар қилди Маданият ва Спорт вазирлиги матбуот хизмати.\nАтагельды Шамуратов бошчилигидаги Турманистон делегацияси Бухоро тарихий ёдгорликларини томоша қилиб Ўзбекистон Маданият ва Спорти вазирининг биринчи ўринбосари Фотиҳ Жалолов билан учрашишди.\nТуркманистон Маданияти кунларининг расмий очилиш маросими бугун кечқурун Тошкентдаги Алишер Навоий номидаги Катта академик театрида бўлиб ўтиши режалаштирилган. Маросим меҳмонларини икки мамлакат маданият ва санъат арбоблари, ёзувчи ва шоирлар билан учрашувлар, концертлар ва кинотомошалар кутмоқда.


Пакьяо WBA чемпионига қарши жангга тайёргарликни бошлаб юборди\n13 март, 2018, 10:50\nСакккиз вазн тоифасининг собиқ жаҳон чемпиони Мэнни Пакьяо 24 июн куни Малайзияда ўзининг навбатдаги жангини ўтказишни режалаштирмоқда. Мазкур тўқнашувда унга WBA Regular версияси бўйича жаҳон чемпиони Лукас Матиссе рақиблик қилиши кутилмоқда. Пакьяо ушбу жангга тайёргарликни бошлаб юборди.\n– Мен Матиссе билан бўладиган жангга тайёргарликни бошлаб юбордим. Ҳа, бу эрталабки машғулот, аммо менинг сўнгги жангим ўтган йили июлда ташкил қилинган. Рақибим WBAнинг амалдаги чемпиони, шунинг учун мен яхши спорт формасида бўлишим керак. Кучайтирилган машғулотларни лагерда апрел ойидан бошлайман. Ҳозирча чидамлилик устида ишлаб тураман, – дейди Пакьяо.


ЎзДСМИ ректори виртуал қаболхонаси\nЎзбекистон Давлат санъат ва\nректори виртуал қабулхонаси\nЎзбекистон Давлат санъат ва маданият институти ректори Юлдашев Иброхим Жураевич.\nСизда ҳал бўлмаган муаммолар, аризалар, шикоятлар ва таклифлар борми? Унда уларни тўғридан-тўғри Ўзбекистон Давлат санъат ва маданият институти ректори И.Б.Юлдашев га жўнатинг.\n* Юлдузча билан белгиланган қаторлар тўлдирилиши шарт.\n*Тўғилган кунингизни киритинг: (кк.оо.йййй.)\n*Жинсингиз: Эркак Аёл\nE-mail манзилингизни киритинг:\n*Телефон рақамингизни тўлиқ киритинг:\nАндижон вилояти Бухоро вилояти Жиззах вилояти Қашқадариё вилояти Навоий вилояти Наманган вилояти Қорақалпоғистон Республикаси Самарқанд вилояти Сурхандарё вилояти Сирдарё вилёти Тошкент вилояти Тошкент шаҳри Фарғона вилояти Хоразм вилояти\n*Мурожаат турини киритинг:\nАриза Таклиф Шикоят\nРасмдаги сонлар йиғиндисини киритинг.\nСизга Ўзбекистон Давлат санъат ва маданият институти ректори Юлдашев Иброхим Жураевич виртуал қабулхонасига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\n© Ўзбекистон Давлат санъат ва маданият институти


Ҳиндистонда гўдакни коронавирус шарафига номлашди\n25.03.2020 13:07 0 3361\nҲиндистоннинг Уттар Прадеш штатида янги туғилган чақалоққа коронавирус шафарига Корона деб исм қўйишди, дея хабар берди «Dessan Herald».\nБоланинг амакиси Нитеш Трипати журналистларга маълум қилишича, касаллик одамларни бирлаштирди ва соғлом турмуш тарзи оммалашишига хизмат қилди. Унинг айтишича, ҳозир ваҳима қилмаслик, ҳукумат ва тиббиёт ходимларининг маслаҳатларига амал қилиш ниҳоятда муҳим.\n«Бу гўдак одамларнинг вирусга қарши бирдамлиги рамзига айланади», — дейди у.\nКорона 22 март куни комендантлик соати жорий этилишидан бир неча соат олдин дунёга келди. Гўдак соғлом. Ҳозир онаси билан бирга шифохонадан чиқишга тайёргарлик кўришмоқда.\nҲиндистон коронавирус корона\nРоссияда коронавирусни юқтирганлар сони 400 мингдан ошди. Москванинг ҳар 66-фуқароси коронавирусга чалинган.\nХориж 2 соат олдин\nПандемиядан қочиш учун энг яхши жой\nХориж бугун, 11:37\nҲиндистонда 3 йиллик қамоқдан сўнг Покистоннинг «жосус» каптари озод қилинди\nЭслов. Андижон ҳокими матбуот котибининг «иши» нима бўлди?\n«Ўрикзор» бозори сотувчисининг ўғли ва қизида ҳам коронавирус аниқланди\nСветлана Ортиқова «Xabar.uz» журналистига: «Саволни ҳозир беринг...»\nПойтахтнинг «ранги» ўзгармади, Тошкент вилояти эса... (3-қисм)\nКарантин шароитида инсоннинг ҳимоя ҳуқуқи ва «салла деса, калла олинаётган» ҳолатлар - Адвокат бонг уради\n#коронавирус - 2167\n#карантин - 339\n#пандемия - 155\n#АҚШ - 1771\n#Россия - 1197\n#Ҳиндистон - 424\n#Япония - 486\n#Германия - 391\n#Трамп - 765


Android’сиз қолиши – ҳали ҳолва: Huawei ўзининг Kirin процессорларидан ҳам маҳрум бўлиши мумкин! - Terabayt.Uz\nТрамп кўрсатмасига асосан Google ва бошқа бир қатор Америка компаниялари хитойлик техногигант билан ҳамкорликни тўхтатишмоқда. Энди Huawei смартфонлари Android янгиланишларидан ва Google сервисларидан маҳрум бўлади.\nТўғри, АҚШ Савдо вазирлиги Huawei компаниясига мавжуд тармоқларни сақлаб қолиш ва амалдаги мижозларга дастурий таъминот янгиланишларини тақдим этиш имконини берадиган вақтинчалик умумий рухсатнома берди. Бироқ ушбу рухсатнома жорий йилнинг 19 августигача амал қилади, уёғига нима бўлишини эса ҳали вақт кўрсатади.\nБу орада яна бир ҳамкори – ARM компанияси ҳам Huawei билан бизнес-алоқаларини тўхтатишга қарор қилди. Гарчи ушбу фирма Буюк Британияга қарашли бўлса-да, ўзининг таъкидлашича, унинг маҳсулотларида «АҚШ технологиялари қўлланади», демак, Трамп кўрсатмаси доирасига улар ҳам киради. Ўзи шундоқ ҳам хитойлик техногигант билан ҳамкорлиги борасидаги шов-шувлар туфайли Англиянинг АҚШ билан муносабатлари унчалик яхши эмас.\nЎҚИНГ: Huawei билан ҳамкорлик ҳақида «оғзидан гуллаб» қўйган мудофаа вазири ишидан ҳайдалди\nHuawei компанияси ўз операцион тизимни яратгани туфайли Android’сиз қолишдан қўрқмаслиги мумкин, лекин ARM билан ҳамкорлик тўхтаса – аҳволи чатоқ. Зеро, хитойликларнинг Kirin процессорларида ҳам мазкур компания ядролари қўлланади. Жумладан, Huawei’нинг сўнгги флагманларининг «электрон юраги» – Kirin 980 чипсети ҳам ARM Cortex-A76 ҳамда Cortex-A55 ядроларини, шунингдек, яна шу компанияга қарашли Mali-G76 график тезлатгичини ўз ичига олади.\nЎз процессорларида ARM технологияларини қўллагани учун Huawei британиялик компанияга дицензия тўловини тўлаб келади. Аммо англиялик компания мазкур лицензиясини бекор қилса, Huawei учун оғир кунлар бошланади.\nВоқеалар ривожини Terabayt.uz билан бирга кузатишда давом этинг ва ҳозирча унинг энг охирги смартфонлари ҳақидаги хабаримиз билан танишинг:\nЎҚИНГ: Huawei таслим бўлмайди! Компания расмий тақдимот ўтказиб, энг зўр флагманларини намойиш этди!\n#ARM #Huawei #андроид смартфон #Доналд Трамп #Kirin 980


Сайловда қатнашаётган қолган 4 номзод ҳукуматпараст партиялар номзодлари бўлиб, амалдаги президент "Мирзиёев чизиғидан чиқмайди".\nЎзбекистонда 24 октябрь куни ўтадиган президент сайловларини кузатаётган халқаро ва мустақил нашрлар Европада хавфсизлик ва ҳамкорлик ташкилоти 8 сентябрь куни эълон қилган оралиқ ҳисоботидаги танқидга эътибор қаратмоқда.\nПрезидентликка номзодлар ўртасида рақобат йўқлиги ва юзма-юз мунозара кўзга ташланмаётгани айтилган ҳисоботдаги танқидларга ўзбек расмийлари, жумладан, Ўзбекистон Марказий сайлов комиссияси ҳозирга қадар бирон муносабат билдиргани йўқ.\nEurasia.net нашри амалдаги президент Шавкат Мирзиёев билан "беллашаётган" тўрт даъвогар номигагина номзод бўлиб, уларнинг барчаси Мирзиёевни танқид қилишдан ўзини тийиб тургани ҳақида ёзди.\n«ДИИХБ аввал ортиқча юк ҳосил қиладиган ва ихтиёрий қўллашга очиқ деб баҳолаган сиёсий партияларни рўйхатдан ўтказишга доир қонун ҳужжатлари ҳамон ўзгартирилмаган», дейилади ЕХҲТ кузатувчилари ҳисоботида.\nСайловолди кампанияси давомида сиёсий раллилар ва теледебатлар ўтказилмаяпти.\nЕХҲТ ҳисоботида теледебатларга рухсат берилгани, аммо номзодлар бу имкониятдан фойдаланмаётгани эътироф этилди.\n«ДИИХБ мулоқот қилган кўп кишилар ОАВ иқлими яхшиланганлигини таъкидладилар; шунингдек улар журналист ва блоггерларни қўрқитиш ва таъқиб қилиш, ОАВ учун тақиқлашга мойил қонун ҳужжатлари ва баъзи халқаро ОАВ органларининг ва инсон ҳуқуқлари ташкилотларининг веб-сайтларини ёпиш каби давом этаётган муаммолар борасида ташвиш билдирдилар», дейилади сайлов кузатувчилари ҳисоботида\nЎзбекистонда июль ойидан бери Twitter, TikTok ва VKontakte ижтимоий тармоқлари ҳамда Skype ва WeChat мессенжерлари четлатилган.\nСайлов кузатувчилари Ўзбекистон ҳукумати сайлов ўтказиш бўйича айрим аввалги тавсияларга амал қила бошлагани, аммо бошқаларига эътибор бермаётганини эътироф этдилар:\n«Ҳозирча қабул қилинган ўзгартишларда ДИИХБ нинг аввалги тавсиялардан бир қатори ҳисобга олинган, жумладан кампания тадбирлари тўғрисида хабар қилишнинг соддалаштирилган жараёни, кампания ўтказиш пайтида лавозимни суиистеъмол қилишга қарши баъзи чоралар, низоларни ҳал қилишнинг параллель йўлларини бартараф қилиш ва кампания билан боғлиқ оралиқ молия ҳисобот талаблари. Бошқа, фундаментал ҳуқуқ ва эркинликларни муҳофаза қилишдаги камчиликларга доир тавсиялар кўриб чиқилмаганича қолмоқда», дея ЕХҲТ ҳисоботидан иқтибос келтирди Eurasia.net нашри.


Шаҳрам Ғиёсов 2020 йилда шов-шувли жанг ўтказади » Ўзбекистон янгиликлари – Zamin.uz\n20 ноябрь 2019, 21:30\nРио Олимпиадаси совриндори, жаҳон чемпиони, профессионал боксда мағлубиятсиз одимлаётган Шаҳрам Ғиёсовнинг 30 ноябрда Монакода навбатдаги жангини ўтказиши борасида хабарлар тарқалган эди. Лекин бу амалга ошмади.\nБу борада sports.uz мухбири Шаҳрам билан боғланиб, вазиятга ойдинлик киритди ва океан ортида ўзбек боксчилари ҳақида қандай фикрлар билдирилаётганлигига аниқлик киритиш учун бир-иккита савол билан мурожаат қилди.\n- Шаҳрам биз 30 ноябрни кутаётган эдик... Жанг нега бўлмади?\n- Дастлаб, режа шундай кўриниш олганди. Лекин биз топган рақиб тайёр бўлмаганлиги учун жанг бўлмади. Аслида, катта шоуларда рингга кўтарилишим кўзда тутиляпти. Чунки, мени DAZN ҳамда Match.rum билан шартномам бор. Шунинг учун, АҚШ да жанг ўтказишим керак бўларди. Янги йилдан кейин, тўғрироғи январь ва февраль ойларида катта жангда иштирок этишим кўзда тутиляпти. Бу борада бизга DAZN ҳамкорлик қилади. Улар шов-шувли шоуда шунга хос жанг ташкил қилиб беришга ваъда берди.\n- Умуман олганда океан орти ОАВда ўзбек боксчилари ҳақида қандай фикрлар билдирилмоқда?\n- Фақат илиқ фикрларни эштишимиз ёки ўқишимиз мумкин. Улар бизни мехнаткаш, охирига қадар жанг қилади. Нима бўлишидан қатъий назар, жангни сўнгига қадар давом эттиради. Тан бермайди, таслим бўлмайди ва ўз ўрнида рингда чиройли ҳаракат қилишади, дея кўп ёзишмоқда... Албатта, бундай эътирофлар бизга янада куч беради.\n- Айниқса, Муроджон Аҳмадалиев ҳамда Даниэль Роман тўқнашуви борасида кўп гап-сўз бўлаётгандир?\n- Шубҳасиз. Муроджон рақиб жамоасининг юрагига қўрқув солиб қўйган. Умуман ҳамма хавотирда. Муроджонда ажойиб имконият бор. Қолаверса, салоҳияти ҳам етарли.\nТеглар: Шаҳрам Ғиёсов шов-шувли жанг\nЯнгиликлар » Спорт » Шаҳрам Ғиёсов 2020 йилда шов-шувли жанг ўтказади\n09:42 Ҳасанбой Дўстматовнинг профидаги дебюти Шаҳрам Ғиёсов билан битта жанг оқшомида бўлади


Ўзбекистонлик ёзувчи афсонавий «Мушкeтёрлар» сагасининг давомини чоп этди - Daryo\n14:05, 27.06.2019 10747\nЎзбекистонлик ёзувчи афсонавий «Мушкeтёрлар» сагасининг давомини чоп этди\nРоссиянинг Эксмо нашриёти ўзбекистонлик ёзувчи Ораз Абдуразаков томонидан ёзилган Александр Дюманинг афсонавий «Мушкeтёрлар» сагасининг давомини чоп этди. Бу ҳақда «Дарё»га Эксмо нашриёти хабар берди.\nХабарда айтилишича, «Д’Артанян қиличи ёки Бир йил ўтгач» деб номланган ушбу тарихий роман Франциянинг архивлари ва музейларининг тарихий хронологиясига асосланган бўлиб, сўнгги трилогиянинг муаллифлик талқинидир.\n«Мен Парижда, Лондонда сўнгра Брюсселда китобни таҳрир қилдим ва фақатгина матннинг ҳақиқийлигига эмас, балки романнинг саҳнасига ҳам таъсир қилди. Яхшиямки, мен Версал ва Луврнинг ҳужжатлари билан шахсан танишиб чиқиш имконига эга бўлдим, музей мураббийлари билан суҳбатлашдим ва Бурбон сулоласининг тақдири содир бўлган жойларни ўз кўзим билан кўрдим», — дейди Ораз Абдуразаков.\nҚайд этилишича, яқинда китоб «Читай-город» тармоғининг китоб дўконларида сотувга чиқади. «Д’Артанян қиличи ёки Бир йил ўтгач» китоби чекланган нашрда Ўзбекистондаги асосий китоб дўконларида тақдим этилади.\nМаълумот уcун, Эксмо нашриёти Россиянинг 1-ўринли универсал нашриёти бўлиб, Европадаги китоб бозорида етакчилардан биридир. Ҳар йили нашриёт 80 миллионга яқин китоб нашр этади. Муаллифлик портфелида 8 000 ном мавжуд.\n03:05 Бугун 2519\n00:20 Бугун 10936\n23:58, 24.02.2020 7132\n23:42, 24.02.2020 6795\n08:30, 24.02.2020 78095\n18:29, 23.02.2020 71464\n19:22, 24.02.2020 69889\n17:13, 24.02.2020 56724


Хоразмнинг темир тулпорлари / ADOLAT ижтимоий-сиесий газетаси\nХоразмнинг темир тулпорлари\nҲазорасп Хоразмнинг қадим масканларидан бири ҳисобланади. Туман марказида шаҳар бағридаги қалъа деворлари вайроналарининг остки қисми қадимшунослар томонидан археологик қазишмалар натижасида ўрганилганда унинг тарихи 2700-2800 йилга тенг эканлиги аниқланди. Бу илмий маълумот Ҳазорасп қалъаси Хоразм давлатчилиги пайдо бўлиши ва мустаҳкамланишида муҳим роль ўйнаган шаҳарлардан бири бўлганлигини намоён қилди. Тарихий битикларда бу шаҳар Хоразмнинг жанубий қисмидаги мустаҳкам мудофаа қароргоҳи ва савдо маркази вазифасини ўтаганлиги эътироф этилади.\nШаҳар ўз даврида ниҳоятда улуғвор ва гўзал қалъа сифатида барпо қилинган. Қалъа деворининг қалинлиги 5-6 метр, баландлиги 7-8 метрдан иборат бўлган. Қалъага кириш дарвозасининг эни 16 метрдан ошган. Шаҳар ичидаги саройлар, масжидлар, мадрасалар муҳташам қилиб қурилган. Буларнинг бари ҳазораспликларнинг шаҳарсозликда етук меъморлар бўлганлигини кўрсатади. Шу билан бирга, қалъа вайроналари остидан, туман ҳудудидаги тарихий жойлар, хусусан, “Хумбузтепа” деб аталган маскандан жуда кўплаб кулолчилик идишлари намуналари, темир ва заргарлик буюмлари бўлаклари, мис ва бронзадан тайёрланган терракоталар қолдиқлари топилиши бу ерлик халқларнинг олис аждодлари ҳунармандчиликда маълуму машҳур бўлганлигидан гувоҳлик беради. Ана шундай бой тарихга эга бўлган бу маскан кўп йиллар давомида эътибордан четда қолиб келди.\nТарихи олис ўтмиш билан боғланган Ҳазорасп бугунги кунда Хоразм вилоятининг энг катта ва аҳолиси кўп туманларидан бири саналади. Унинг жойлашган ўрни вилоят умумий ҳудудининг учдан бир қисмини ташкил этади, аҳолиси эса салкам 250 минг кишидан иборат. Шу боис истиқлол йилларида Президентимиз ва республика ҳукумати Ҳазораспнинг қадимий тарихини тиклаш, туман иқтисодиётини ривожлантириш, уни миллий ва замонавий шаҳарсозлик анъаналари асосида бунёд этиш, аҳолини иш ўринлари билан таъминлаш, саноатини тараққий эттириш каби масалаларга алоҳида эътибор қаратди. Ана шу эътибор натижаси ўлароқ шаҳар бағридаги қадимий ёдгорлик — Ҳазорасп қалъаси деворларини асл тарихий кўринишига монанд қайта қуриш ва таъмирлашга киришилди. Туман ҳудудида нафақат мамлакатимизда, балки Марказий Осиёда ягона бўлган шакар ишлаб чиқариш заводи барпо этилиб, ишга туширилди. Ҳазорасп шаҳрида янги тўқимачилик фабрикаси фаолият юритмоқда. Темир йўл ётқизилган ва автомобиллар узлуксиз қатнови учун хизмат қиладиган Амударё устига қурилган 681 метрлик кўприк ҳам бир томондан Ҳазорасп тумани ҳудудида жойлашган. Бу кўприк ва йўллар қурилиши натижасида туманда қанча обод қишлоқлар пайдо бўлди, янги корхоналар, иншоотлар, посёлкалар барпо этилди. Туман коммуникация тармоқлари, инфратузилмаси яхшиланди. Ҳазорасп шаҳрида эса миллий ва замонавий шаҳарсозлик асосида гўзал иморатлар, коллежлар, лицейлар бинолари қад ростлади.\nКейинги йилларда Хоразм вилоятида ва Ҳазорасп туманида саноат соҳасини юксалтириш мақсадида яна бир улуғвор иш амалга оширилди. Ўзбекистон Республикаси Президентининг 2012 йил 22 ноябрдаги “2013-2015 йилларда Хоразм вилоятининг саноат салоҳиятини ривожлантириш дастури тўғрисида”ги 1856-сонли қарори ва Ўзбекистон Республикаси Вазирлар Маҳкамасининг 2013 йил 21 февралдаги “Хоразм вилоятида “Дамас” русумли енгил автомобилларни ишлаб чиқаришни ташкил қилиш чора-тадбирлари тўғрисида”ги 51-сонли қарорига мувофиқ вилоятда “Дамас” русумидаги енгил автомобилларни ишлаб чиқаришни йўлга қўйиш вазифаси белгиланди.\nБундай автомобилларни ишлаб чиқарадиган корхона қуриш учун Ҳазорасп туманидан, туман марказидан жануб томонда жойлашган, бир томони Амударё соҳилларига яқин, иккинчи томони Питнак шаҳрига туташ нуқтадаги “Хоразм автомобиль ишлаб чиқариш бирлашмаси” масъулияти чекланган жамиятига қарашли бинолар ва жойлар танланди.\nБу ерда корхонани барпо этиш, қурилиш монтаж ишлари учун икки босқичдан иборат лойиҳа ишлаб чиқилди. Лойиҳанинг биринчи босқичида корхонанинг дастлабки иш фаолиятида ниҳоятда муҳим бўлган йиғув цехига мўлжалланган бино, муҳандислик коммуникациялари, маъмурий бино, контейнерлар майдони, эҳтиёт қисмлар омбори ва марказий юклаш майдони каби иншоотлар таъмирланиб, қурилиш-монтаж ишлари амалга оширилди. Лойиҳа бўйича бу ишларни амалга ошириш 2014 йилнинг март ойигача белгиланган эди. Амалда эса корхона биноларини қуриш ишларининг биринчи босқичи 2014 йилнинг февраль ойида якунланди. Натижада ўша йилнинг 10 февраль куни, яъни орадан бир йил ўтар-ўтмас “Дамас” енгил автомобилларини оммавий йиғишни амалга ошириш бўйича “Женерал моторс” компаниясидан розилик олинди. Шу кундан бошлаб оммавий йиғув ишлари йўлга қўйилди. Орадан бир кун ўтиб, 2014 йилнинг 11 февралида бу ерда ишлаб чиқарилаётган “Дамас” русумли (Uz.SMT. 01227.1579429) ва “Орландо” русумли (Uz.SMT.01227.1617709) автомобилларга мувофиқлик сертификатлари берилди. “Шевролет Орландо” русумли автомобилларни йиғув ишлари эса шу йили 7 мартдан бошланди.\nВазирлар Маҳкамаси томонидан тасдиқланган лойиҳани амалга ошириш жадвалига кўра, бўёқлаш ва пайвандлаш цехларини қуриб, фойдаланишга топшириш муддати 2014 йилнинг ноябрь ойи деб белгиланган бўлса ҳам, бу ишлар муддатидан олдин, ўша йилнинг сентябрь ойида якунига етди. Лойиҳанинг иккинчи босқичи доирасида белгиланган ишлар, яъни соатига 8 та кузов бўяш қувватига эга бўлган янги бўёқлаш цехида, шунингдек, пайвандлаш цехида қурилиш-монтаж ишлари 2014 йилнинг август ойида ниҳояланди. Шундан сўнг, мазкур цехларга технологик жиҳозлар ўрнатиш, уларни синовдан ўтказиш ишлари амалга оширилди. Синовлар муваффақиятли кечди. Ниҳоят, 2014 йилнинг 2 сентябрида “Женерал моторс” компанияси корхонага “Дамас” енгил автомобилларини оммавий ишлаб чиқариш учун расман рухсат берди. Шундай қилиб, мамлакатимизда яна бир автомобилсозлик корхонаси — “Женерал моторс — Ўзбекистон” акциядорлик жамиятининг Хоразм вилоят филиали — “Хоразм авто” заводи пайдо бўлади.\nБу ўринда ушбу янги заводнинг қурилиши ва дастлабки фаолиятига оид маълумотларни ойма-ой, санама-сана келтираётганимиз бежиз эмас. Эътибор беринг, бу заводни барпо этиш ҳақида Президентимиз ва республика ҳукумати қарорлари чиққанидан кейин қисқа муддат ичида, яъни бир йил ўтар-ўтмас корхона қурилиши ниҳоясига етиб, енгил автомобилларни йиғиш ишлари бошланади. Яна орадан ярим йил ўтгач эса, бу ерда автомобилларни ишлаб чиқаришга киришилади. Тасаввур қилинг, мамлакатимиз автомобилсозлик саноатида фаолиятини энди бошлаган, бу соҳада бор-йўғи 19 йиллик тажрибага эга давлат ҳисобланади. Лекин шунга қарамай бир ярим йил ичида янги автомобиль заводи барпо этилиб, ишга туширилиши нафақат мамлакатимиз миқёсида, балки дунё автоиндустриясида ҳам ҳайратомуз воқеа саналади. “Хоразм авто” нинг мўъжизаларидан бири ҳам ана шу билан белгиланади.\n— 2014 йилнинг 1 сентябри заводимиз тарихига қўшалоқ байрам сифатида муҳрланди. Мамлакатимиз мустақиллигининг 23 йиллиги байрамига заводимиз конвейеридан биринчи сонли енгил автомобилни тайёрлаб чиқардик, — дейди заводнинг бошқарувчи директори Собир Жуманиёзов. — Корхонамиз ишчи-хизматчиларининг ўша пайтдаги ҳис-ҳаяжонларини, қувончларини тасаввурингизга сиғдира олмайсиз. Ахир ҳазил гапми, Хоразмнинг биринчи автомашинаси — ўзига хос мўъжизаси яратилди. Қанча орзу-ниятлар ушалди. Биз ўша, 2014 йилда вақтдан ўзиб яшашга, ишлашга интилдик. Завод муддатидан илгари қуриб бўлинди. Натижада шу йили режада белгиланган 19687 дона “Дамас” русумли енгил автомобиллар ўрнига 20790 та машина ишлаб чиқардик. “Орландо” русумли автомобиллардан эса 1500 тасини йиғдик. Буларнинг ҳаммаси келажак фаолиятимизга ишонч туғдирди. Бизлар Хоразмнинг биринчи автомобилсозларига айландик.\nЗавод ҳудудининг умумий майдони 40100 квадрат метр бўлиб, шундан 16200 квадрат метри ишлаб чиқариш цехларига, 4280 квадрат метри эҳтиёт қисмлар омборхоналарига, 1800 квадрат метри маъмурий биноларга, 8400 квадрат метри логистика майдонига, 1739 квадрат метри коммунал хизматларига, 1200 квадрат метри тайёр автомобилларни синаш учун мўлжалланган автотрекка, 3312 квадрат метри транспорт бўлинмасига ажратилган. Булардан ташқари, корхонанинг келгусида янада ривожланиши ва кенгайиши учун 50 минг квадрат метр ер майдони захира сифатида берилган.\nЗаводга кириб борар экансиз, муҳташам иншоотларга кўзингиз тушади. Маъмурий бинолардан тортиб цехларгача, омборлардан то автотрек, логистика майдонларигача ниҳоятда чиройли қурилган. Корхона атрофи ва ичкарисидаги иншоотлар, бинолар оралиқлари, йўллар, йўлаклар четларида яшилликка бурканган кўкаламзор масканлар, улар бағрида турфа хил дарахтлар кўзга ташланади. Заводда ўзига хос эколандшафт тизими яратилган. Умуман, бу ердаги кўркамлик, гўзаллик, ободлик, орасталик ва тозаликка, тартиб-интизомга ҳавасингиз келади. Бундан 30-35 йиллар илгари бирор завод ёки фабрикага йўлингиз тушса, у ердаги доғ-дуғлардан, очилиб-сочилиб ётадиган техник ускуналар, бесаранжом-бесаришталикдан корхона ўзи шундай бўлса керак, деган фикрга борардингиз. Бу завод эса янги замон корхонасининг қиёфасини намоён этиб, кўнглингизда ҳавас уйғотади. Завод цехлари ҳам ниҳоятда тоза, саранжом-саришта, гўё бу ерда автомобиллар эмас, тиббиёт учун дори-дармонлар ишлаб чиқарилаётгандек таассурот қолдиради. Бир хил кийинган ишчилар, бир маромда ишлаётган техник воситалар, машиналарнинг изма-из пайдо бўлаётган эҳтиёт қисмлари, соатига 8 тадан сафланиб чиқаётган янги автомобиллар — барча-барчасида ўзига хос бунёдкорлик сеҳри, жозибаси бор. Бундай гўзаллик, ободлик, бунёдкорлик бағрида ҳам инсонни ўзига мафтун этадиган мўъжиза туғилади. Бу ушбу завод фаолиятида ҳам ўз ифодасини топган.\n— “Хоразм авто” заводига ишга кирганимда бундай кўркам, обод жойларда, чиройли ва замонавий цехларда ишлайман, деб ўйламагандим. Завод бизни янгича яшашга, янгича ишлашга, янгича фикрлашга ўргатди, — дейди ишчи Жасур Исмоилов. — Биз ишлаб чиқараётган маҳсулотларимиз — автомобиллар халқимиз корига яраётганидан хурсандмиз. Баъзан ўйлаб қоламан. Агар бу ерда автомобиль заводи ишга туширилмаганда нима қилардим? Ҳамкасбларим, дўстларимнинг аҳволи не кечарди? Шу сабабли биз ёшларга барча имкониятларни яратиб бераётгани, мана шундай замонавий корхоналарни барпо қилдираётгани учун Президентимизга миннатдорлик билдирамиз. Бу завод бизнинг фахримиз, ғуруримиз, ифтихоримиз бўлиб қолади.\nЗаводга ишга қабул қилиш масаласига ҳам ниҳоятда жиддий эътибор берилди. Бунда маҳаллий аҳоли вакиллари бўлган ёшларни ишга жалб этиш асосий мақсад қилиб қўйилди. Шундай ҳам бўлди. Корхона фаолиятини бошлаган дастлабки босқичда 643 нафар йигит-қизлар танлов асосида ишга қабул қилинди. Заводда ишлаб чиқариш ҳажми ошгандан кейин иш ўринлари ҳам кўпайди. Эндиликда бу ерда 1600 нафар ишчи-ходимлар фаолият юритмоқда. Уларнинг барчаси маҳаллий аҳоли вакиллари орасидан танлаб олинди. Корхонада ишлаб чиқаришга юксак технологиялар жалб қилингани сабабли ишчи-ходимлар тайёрлаш ва улар малакасини ошириш масаласига алоҳида эътибор берилмоқда. Шу пайтгача ишчилардан 655 нафари Асака шаҳридаги автомобиль ишлаб чиқариш заводида, 37 нафари эса Тошкент шаҳрида малака оширишди. Шу билан бирга, бўёқлаш цехидан 8 ишчи Индонезия Республикасида, пайвандлаш цехидан 10 ишчи Жанубий Корея Республикасида ўз соҳалари бўйича тажриба орттириб қайтишди. Бундай ишлар келгусида ҳам давом этади.\nАйни пайтда, “Женерал моторс — Ўзбекистон” АЖ Хоразм вилояти филиали учун малакали етук ёш кадрлар тайёрлаб беришга ҳам замин ҳозирланди. Вазирлар маҳкамасининг 2014 йил 4 июндаги 142-сонли қарори билан Ҳазорасп туман агросаноат касб-ҳунар коллежи Питнак транспорт касб-ҳунар коллежига айлантирилди. Ўтган йили корхонада яна бир жиддий иш амалга оширилди. Ҳазорасп тумани ва Питнак шаҳридаги 7 та касб-ҳунар коллежлари битирувчилари орасидан 241 ўқувчи Асака шаҳрида, 133 ўқувчи эса “Хоразм авто” заводининг ўзида юқори малакали мутахассислар қўл остида ишлаб чиқариш амалиёти даврида автомобилсозлик сир-асрорларини ўргандилар. Натижада улар заводнинг ишчиларига айланишди. Бугун коллеж битирувчиларининг 123 нафари бўёқлаш, 138 нафари пайвандлаш, 113 нафари йиғув цехларида фаолият юритмоқда.\nЗавод фаолият бошлаши билан бир вақтда бу ерда унга бутловчи қисмларни етказиб берувчи бешта қўшма корхона — ЎзТонгХонг, ЎзДонгЯнг, ЎзКорам, ЎзДонгВон, ЎзСемЮнгнинг филиаллари ҳам ташкил этилди. Бу корхоналар филиалларида ҳам 600 га яқин янги иш ўринлари яратилди. Бундан ташқари, саноатни маҳаллийлаштириш дастурига асосан 8 та тадбиркорлик субъектлари заводга эҳтиёт қисмлар етказиб бериш бўйича иш олиб бормоқда. Бир сўз билан айтганда, бугунга келиб, “Хоразм авто” вилоятда саноатнинг етакчи тармоқларидан бирига айланиб улгурди. Хоразмлик, ҳазорасплик ёшлар эса завод бағрида етук автомобилсозлар сифатида танилмоқдалар. Бу ҳам корхонанинг яна бир мўъжизаси ҳисобланади.\n— Бугунги кунда 70-80 ёшни қоралаган биз каби кексалар бир пайтлари енгил машина сотиб олишни, минишни орзу қилардик. Ким машина сотиб олса, ўшанга ҳавас билан қарардик, — дейди гурланлик меҳнат фахрийси Амин Вапоев. — Не бахтки, фарзандларимиз, невараларимиз бизлар минадиган машиналарни ўзлари ишлаб чиқарадиган даражага эришдилар. Завод халқимизнинг орзу-умидларини ушалтирган мўъжизага айланди. Ахир бир пайтлари темирчи усталар, чилангарлар, дегрезлар ишига ҳайрат билан қараган халқнинг фарзандлари эндиликда ниҳоятда мураккаб технологияларга асосланган автомобилларни ишлаб чиқараётгани ҳақиқий мўъжиза, ҳайратомуз воқеа эмасми?!\nЗавод ишчи-хизматчиларини ижтимоий ҳимоялаш ишларига ҳам алоҳида эътибор қаратиб келинмоқда. Уларнинг ишга келиб-кетишлари учун транспорт ажратилган. Иш пайтида махсус кийим-бош ва иссиқ овқат билан таъминланадилар. Барча байрамларда моддий ёрдам билан рағбатлантирилади. Шу билан бирга, заводда ишчиларни ўзига хос мукофотлаш тизими ҳам ишлаб чиқилган. Яъни, агар корхонада ёки цехда ишлаб чиқариш режаси бажарилганда ҳар бир ишчига ойлик маошининг 10 фоизи, сифат кўрсаткичлари яхшиланганда 10 фоизи, ишлаб чиқарилаётган автомобилларнинг хавфсизлик даражаси таъминланганда 10 фоизи, глобал ишлаб чиқариш тизими талаблари бажарилганида 5 фоизи, жами 35 фоиз мукофот пуллари қўшиб берилади. Бу эса ишчиларни рағбатлантириш асосида автомобилларни кўплаб ишлаб чиқариш, иш сифатини яхшилаш, самарадорлигини ошириш ва бошқа жабҳаларда ютуқларга эришишга имкон яратмоқда. Корхона ана шу асосда ютуқларга эришмоқда. Шунинг учун “Женерал моторс — Ўзбекистон” АЖ Хоразм вилояти филиали Ўзбекистон касаба уюшмалари федерациясининг “Меҳнат муҳофазаси бўйича жамоат назоратини энг яхши ташкил этиш юзасидан республика кўрик-танлови”да ишлаб чиқариш соҳасидаги “Энг яхши корхона” номинацияси бўйича ғолиб, деб топилди. Бу ғолиблик осонлик билан қўлга киритилмади. Бунинг асосида хоразмлик автомобилсозларнинг фидойи меҳнатлари ётибди.\nЗаводда иш қизғин давом этмоқда. Унинг ишлаб чиқариш қуввати биринчи босқичда йилига 20 минг дона автомобиль тайёрлаш, деб белгиланган эди. Бу режа тўла амалга ошди. Иккинчи босқичда тайёрланадиган автомобиллар сони 40 мингта деб режалаштирилган. Бу режа ҳам ортиғи билан амалга ошиши шубҳасиз. Негаки, 2015 йилнинг ўзида заводда “Дамас” русумли енгил автомобиллар режадаги 25177 та ўрнига 27804 та тайёрланди. “Орландо” русумли автомобиллар эса 1499 дона ишлаб чиқарилди. Шу билан бирга, 2015 йилда июнь ойидан бошлаб корхонада “Лабо” русумли кичик юк машинаси ишлаб чиқариш йўлга қўйиб, йил охирига қадар бу русумдаги автомобиллардан 1418 таси тайёрланди.\nШундай қилиб, хоразмлик автомобилсозлар ўтган йилнинг ўзида 30721 та автомобиль ишлаб чиқаришга эришдилар. Фаолият бошлаганига икки йилдан энди ошган “Хоразм авто” заводининг бу кўрсаткичларини ва шу вақт ичида 3 та русумли автомобиль ишлаб чиқаришни ўзлаштиришга эришганини мўъжизавий муваффақиятлар, дейиш мумкин. Президентимиз мамлакатимизни 2015 йилда ижтимоий-иқтисодий ривожлантириш якунлари ва 2016 йилга мўлжалланган иқтисодий дастурининг энг муҳим устувор йўналишларига бағишланган Вазирлар Маҳкамаси мажлисидаги маърузасида Хоразм вилоятида “Женерал моторс — Ўзбекистон” акциядорлик жамияти филиалида умумий қиймати қарийб 6 миллион долларлик лойиҳа асосида “Шевроле Лабо” кичик юк машинаси ишлаб чиқариш йўлга қўйилди, бу ерда йилига фермерларимиз ва хусусий тадбиркорларимиз учун жуда зарур бўлган 5 мингта ана шундай машина ишлаб чиқарилади, ушбу модель янги “Хоразм авто” заводида тайёрланаётган “Дамас” ва “Орландо” автомобилларидан кейинги учинчи турдаги автомобиль бўлди, деб қилинган ишларга юксак баҳо берган эди.\nЯқинда матбуот саҳифаларидан бирида Хоразм вилоятининг саноат соҳасида эришган ютуқлари ҳақидаги маълумот билан танишдим. Унда, жумладан, бундай дейилади: “Вилоятда 2012 йилда аҳоли жон бошига тўғри келадиган саноат маҳсулотлари ҳажми 508 минг сўмни ташкил этган эди, 2015 йилда бу кўрсаткич 1 миллион 358 минг сўмга етди”. Вилоятда 3 йил ичида саноат тараққиёти салкам 3 бараварга ўсиши негизида, табиийки, воҳадаги бошқа саноат корхоналари билан биргаликда “Хоразм авто” заводининг ҳам муносиб улуши бор. Завод эндиликда нафақат Хоразм вилояти саноати тараққиётида, балки республика иқтисодиёти ривожида ҳам муносиб ўрин эгалламоқда, десак, хато бўлмайди.\nКорхона жамоасининг келгусига мўлжалланган орзу-умидлари, ниятлари катта. Заводнинг ишлаб чиқариш қувватини ошириш билан бирга бу ерда ишчи-ходимлар учун спорт, соғломлаштириш, дам олиш мажмуалари барпо этиш, истироҳат боғлари, кўнгилочар масканлар, болалар оромгоҳлари яратиш, автомобилсозлар шаҳарчасини бунёд этиш... Кўнгилларда ана шундай орзулар бир олам.\nУлкан ишларни амалга ошираётган хоразмлик автомобилсозларнинг бу эзгу ниятлари ҳам ушалишига ишонамиз.\nҚадимий ривоятларга кўра, Ҳазорасп мингта учар отлар ўлкаси сифатида эътироф этилган. Бугунги кунда ҳам Ҳазорасп ўз тарихий номига муносиб бўлмоқда. У эндиликда бағрида “Хоразм авто” заводига эга, кўплаб от кучига эга бўлган турли русумдаги автомобилларни ишлаб чиқараётган, минглаб темир тулпорлар ўлкаси сифатида донг таратмоқда. Бир пайтлари Ҳазорасп учқур отлари — дулдуллари шарқ мамлакатларида улуғланган бўлса, бугунги Ҳазорасп темир тулпорлари билан Ўзбекистон номидан дунё йўлларини забт этмоқда. Мустақиллик туфайли юзага келган энг катта мўъжиза ҳам ана шундадир!\nЗамонавийлик ортидаги ваҳшийлик ёхуд сохта ҳуснга ...\nЯқинда бир хориж электрон нашрида қизиқ хабарга кўзим тушди. Унда айтилишича, бутун баданига татиуровка туширтирган йигит ўз танини бир ярим миллио...


Туман ФҲДЁ бўлимида айни шу каби масалаларга бағишланган сайёр учрашув ўтказилди. Жиноят ишлари бўйича туман суди судьялари, ички ишлари органлари ходимлари ва “Фурқат” маҳалла фуқаролар йиғини фаоллари иштирок этган тадбирда муқаддам судланган, турли даражадаги ҳуқуқбузарликлар содир этиб, профилактик ҳисобда турган, оиласида мунтазам муаммолари бўлган ва спиртли ичимликка ружу қўйган, бирор-бир ижтимоий меҳнат билан шуғулланмасдан юрган ва хорижда ишлаб қайтган фуқаролар билан олиб борилаётган ишлар самараси муҳокама этилди.\nЖумладан, (исм-шарифлар ўзгартирилган) фуқаро Б. Сергеев таниши С. Антонов билан бирга "Талимаржон" кўчасида қаровсиз қолдирилган З. Камоловга тегишли автомашинанинг ғилдиракларини ўғирлаб, воқеа жойидан яширинади. Ушбу ҳолат юзасидан қоидабузарларга нисбатан тегишли жазо тайинланди.\nГиёҳвандлик ёки психотроп моддалар билан қонунга хилоф равишда муомала қилишга қарши курашиш борасида олиб борилган тезкор тадбирлар натижасида муқаддам судланган А. Баҳромов 2018 йилда ўзи яшайдиган Янги замон кўчасидаги кўп қаватли уйнинг орқасида наша ўсимлигини экиб, парваришлагани аниқланди. Бундан ташқари, у уйида 1,3 грамм марихуана гиёҳвандлик моддасини қонунга хилоф равишда сақлаган. Ушбу ҳолат юзасидан айбдорга нисбатан жиноят иши қўзғатилиб, қонунда белгиланган тартибда жазо тайинланди.


Ёшга доир ва ногиронлик пенсиясини бир вақтда олишим мумкинми? – MEHRTILSIMI.uz\nЁшга доир ва ногиронлик пенсиясини бир вақтда олишим мумкинми?\nСаламат Авезов 21.03.2020\tFikr bildirganlar yo’q 214 кўрилди\n«Фуқароларнинг давлат пенсия таъминоти тўғрисидаги» Қонун мавжуд.\n– ёшга доир пенсия;\n– ногиронлик пенсияси;\n– боқувчисини йўқотганлик пенсияси:\nШунингдек, мазкур Қонуннинг 4-моддасида Давлат пенсияларининг турли хилларини олиш ҳуқуқига эга бўлган фуқароларга уларнинг ўзлари танлаган битта пенсия тайинланиши белгиланган.\nДемак, ёшга доир ва ногиронлик пенсиясини бир вақтда олиб бўлмайди деб ҳисоблаймиз.\nМанба: ЮРИСТ ТЕЛЕГРАМ\nAvvalgi Avvalgi sahifa: Ногирон фарзанди бор она ҳар ойда қўшимча дам олиш куни оладими?\nKeyingi Keyingi sahifa: Арзон уй-жой олишда ногиронларга имтиёзлар борми?


Microsoft асосчиларидан бири бўлган Пол Аллен вафот этди – КУН УЗ\nПахтани асосан кимлар теради? Вазир ўринбосари аниқлик киритди\nЎзбекистонда октябрдан бошлаб Skoda Kodiaq сотила бошлайди\nБиржадаги «ўйинлар». Бу ҳақиқатми?\nМирзиёев подписал документ о ликвидации «Узбекозиковкатхолдинга»\nВ Правительстве Узбекистана назвали главные вызовы для экономики страны\nХалқ таълими вазирлиги ота-оналарга мурожаат билан чиқди\nFace-ID муаммолари, осонлашган тестлар, кечикаётган абитуриентлар — Тошкентдаги имтиҳонлардан видеорепортаж\nШавкат Мирзиёев: «Ўзбекистонда янги бир уйғониш – Учинчи Ренессанс даврига пойдевор қўйилмоқда»\n«Ҳокимнинг қарори билан ердан фойдаланиш ҳуқуқи пайдо бўлмайди». Ҳуқуқшунос билан суҳбат\nСенат қўмитаси раиси контракт чегирмаларини талабаларнинг моддий таъминоти даражасидан келиб чиқиб белгилашни таклиф қилди\nТашқи қарз – хатарми ё имконият? Иқтисодчи билан суҳбат\nҚишлоқ хўжалиги вазирига янги ўринбосарлар тайинланди\nТошкент вилояти бош имом-хатиби Хайруллоҳ домла Турматов вафот этди\n«Бу масала кўпроқ Россия томонига боғлиқ бўлиб турибди» – Транспорт вазирлиги вакили Россияга авиарейслар қачон тикланиши ҳақида\n«Виждон эркинлиги ва диний ташкилотлар тўғрисида»ги қонун лойиҳаси биринчи ўқишда қабул қилинди\n14 сентябрдан мактабларнинг фақат чорак қисми очиладиган бўлди\nТошкент шаҳрига вилоятдан янги ер майдонлари қўшиб олиниши мумкин. Депутатлар бунга қарши\n«Толибон» тинчлик музокаралари: Янги раунддан нима кутиш мумкин?\nГлавная / Жаҳон / Microsoft асосчиларидан бири бўлган Пол Аллен вафот этди\nMicrosoft асосчиларидан бири бўлган Пол Аллен вафот этди\nAnonymous 16.10.2018\tЖаҳон Comments Off on Microsoft асосчиларидан бири бўлган Пол Аллен вафот этди 11 Показы\nПол Аллен ва Билл Гейтс.\nБилл Гейтс билан ҳамкорликда Microsoft ширкатига асос солган Пол Аллен 15 октябрда 65 ёшида саратон касаллиги оқибатида вафот этди.\nБилл Гейтс ва Пол Аллен персонал компьютер соҳасида инқилоб яратган Microsoft ширкатига 1975 йилда асос солган эди. Ширкатни Micro-soft деб аташни Пол Аллен таклиф қилган.\nПол Аллен 1983 йилда саратон касалига чалингани ортидан ширкатни тарк этган эди. Шифокорлар уни даволашга муваффақ бўлган, шундан сўнг Microsoft акцияларининг сезиларли қисмига эгалик қилаётган Пол Аллен сармоядорлик фаолияти билан шуғуллана бошлаган.\nУ Stratolaunch деб номланган космик транспорт ширкатига, сунъий интеллектни тадқиқ қилиш институтига, биофанлар институтига асос солди. Бундан ташқари профессионал футбол ва баскетбол командаларига эгалик қилди.\nБир нечта муваффақиятсиз инвестициявий лойиҳаларга катта миқдорда пул ётқизганига қарамай, унинг бойлиги 20 миллиард доллар экани айтилади. У 2 миллиард долларни хайр-эҳсон ишларига сарфлаган.\n2014 йилда у Эбола вирусига қарши курашиш учун 100 миллион доллар, 2016 йилда Сиэтл шаҳридаги уйсизларга уй қуришга 30 миллион доллар берган.\n“Пол ҳақиқий ҳамкор ва дўст эди. Усиз персонал комьютер олами яратилмаган бўлар эди”, деб ёзди Билл Гейтс.\nПред. АҚШ Давлат котиби Саудия қироли фавқулодда учрашув ўтказди\nСледующая 14 нафар Эрон чегарачиси Покистон билан чегарадан ўғирлаб кетилди\nБиринчи кунги тест синовларининг натижалари эълон қилинди\nЯкшанба куни ҳам Беларуснинг кўплаб шаҳарларида Лукашенконинг истеъфоси ва намойишчиларга қарши куч ишлатганларни жавобгарликка тортиш …\nЮРТИМИЗ ОБОДЛИГИ – КЎНГИЛ ХОТИРЖАМЛИГИ\n“Менга бозорни кўрсатинг”


IT йўналишидаги ОТМ талабалари ва битирувчилари, шунингдек, IT-компаниялар ва стартаплар ходимлари Остонада 5 ноябрь куни бўлиб ўтган Digital Bridge форумида иштирок этдилар. (Айдар Ашимов)\nОСТОНА – Расмийлар ва IT соҳадаги манфаатдор томонларнинг сўзларига кўра, «Astana Hub» халқаро стартаплар акселератори Қозоғистонда тадбиркорлик маданияти ва бизнес муҳитини ривожлантиришга тайёр.\nПрезидент Нурсултон Назарбоев 6 ноябрь, сешанба куни пойтахтдаги ЭКСПО павильонида жойлашган «Astana Hub» марказини очиб берди.\n«Дунё шиддат билан ўзгариб бормоқда», деди у очилиш маросимидаги нутқида. «Сунъий идрок ва блокчейн технологиялари барча соҳаларга фаол татбиқ этилмоқда. Бугунги кунда рақамлаштириш ҳар қандай давлатнинг ривожланиши ва рақобатбардошлигини оширишнинг асосий омилларидан бирига айланди».\n«Дунёнинг етакчи давлатлари ҳамда G20 ва Европа Иттифоқи каби бирлашмалар аллақачон ўзларининг рақамлаштиришга оид стратегик ҳужжатларини қабул қилганлар», деди у.\nПрезидент Нурсултон Назарбоев 6-ноябрь куни «Astana Hub» очилишида нутқ сўзламоқда. (Айдар Ашимов)\nҚозоғистоннинг электрон ҳукумат тизими ходими 5 ноябрь куни интернет орқали кўрсатиладиган янги хизмат турлари билан таништирмоқда. (Айдар Ашимов)\n«Astana Hub иштирокчилари солиқ ва бошқа имтиёзларга эга бўладилар», деди Назарбоев. «Ҳукумат ва жамғармалар уларни молиявий ва бошқа турдаги кўмак билан таъминлайди.»\nҚозоғистон иқтисодиётини кучайтириш\nМарказнинг асосий вазифаси – Қозоғистонда стартап маданиятини ривожлантириш ва иқтисодиётни мустаҳкамлаш учун юқори технологик лойиҳаларни қўллаб-қувватлашдир.\nҲукумат технопаркнинг халқаро миқёсда тан олинган технологик бизнесни ривожлантириш марказига айланишига умид қилмоқда ва уни «Қозоғистоннинг Кремний водийси» деб номлаган. 2022 йилга қадар инвесторлар томонидан Astana Hub дастурлари битирувчиларининг стартаплари учун жами 67 млрд. тенге (180 млн. доллар) сармоя ажратилиши мўлжалланган.\n«IT бизнеси жадаллик билан ривожланиб бормоқда», дейди қарағандалик стартап асосчиси, «Astana Hub» дастури битирувчиси Айдос Искаков Карвонсарой билан суҳбатда.\n«Мен бўлажак лойиҳа ғоясини акам билан узоқ вақт муҳокама қилиб, Қозоғистонда ўхшаши йўқ лойиҳани яратишга қарор қилдим: бу озиқ-овқат маҳсулотларини сотувчи ва уларни бепул етказиб берувчи онлайн-дўкон», деди у.\n«Жамоамиз 5 кишидан иборат», деди у. «Қарағандаликлар исталган вақтда маҳсулотларга буюртма беришлари мумкин ва улар тезлик билан айтилган жойга етказиб берилади».\nОчилиш маросимида маълум қилинганидек, айни пайтда Қозоғистонда IT-стартапларни қўллаб-қувватлаш учун QazAngels бизнес клуби, венчур сармоядорлари уюшмаси ва қўшма инвестициялаш жамғармаси фаолият кўрсатмоқда.\nТехнологиялар соҳасидаги етакчилар эътирофи\n«Astana Hub»нинг очилишидан бир кун аввал Остона «Digital Bridge» халқаро инновацион форумига мезбонлик қилди. Тадбир Ахборот ва коммуникациялар вазирлиги ҳамда маҳаллий ва халқаро компаниялар, жумладан, Американинг Cisco ва Dell компаниялари ҳамкорлигида ташкил этилди.\n«Жорий йилдан бошлаб, Қозоғистон кенг миқёсли «Рақамли Қозоғистон» дастурини амалга оширишни бошлади», деди ахборот вазири Даурен Абаев форум давомида. «Бу иқтисодиётни модернизация қилиши мумкин бўлган давлат сиёсатининг муҳим йўналишларидан биридир.»\n«Astana Hub»нинг очилиши мамлакатимизнинг технологик ривожланишида муҳим босқич бўлади», деди у.\nФорумда чет эллик иштирокчилар тадбиркорлик, инновация ва стартапларни йўлга қўйиш борасида ўз тақдимотларини ўтказишди. Қозоғистоннинг энг яхши IT-компанияларига совринлар топширилди.\nДастур ишлаб чиқарувчилари эса потенциал инвесторлар билан учрашиш имконига эга бўлдилар.\nТадбирда ONAI лойиҳаси энг яхши рақамли ташаббус деб тан олинди. ONAI – бу жамоат транспорти фойдаланувчилари учун электрон тўлов тизими. Соғлиқни сақлаш вазирлиги ижтимоий хизматларни рақамлаштиришда энг илғор деб тан олинган бўлса, бизнес учун иш жараёнларини автоматлаштирувчи «Documentolog» компанияси энг яхши IT компания деб эътироф этилди.\nIT-стартаплар учун қулай шарт-шароитлар\n«Digital Bridge» форуми ҳар йили ўтказиладиган тадбир бўлиб, Европа ва Марказий Осиё давлатлари ўртасида рақамли трансформация, электрон ҳукумат, технологик тадбиркорлик ва тўртинчи саноат инқилоби ғоялари учун мулоқот майдонига айланади», дейилади Ахборот ва коммуникациялар вазирлиги хабарида.\nФорумда блокчейн технологиялари, ижтимоий хизматларни рақамлаштириш, космик саноатдаги инновациялар ва кўпгина бошқа мавзуларда параллел муҳокамалар ўтказилди.\n«Қозоғистонда аввал бу каби тадбир ўтказилмаган», дейди форум иштирокчиларидан бири, «Sunrise Startup» ижодий дастурчилар гуруҳи раҳбари, олмаоталик Евгений Скворцов. «Иштирокчиларнинг кўзлари чақнаб турибди. Улар сўзга чиққанларни диққат билан тинглаб, ўзлари ҳам ўз ғоя ва ишланмаларини баҳам кўришга тайёр турибдилар.»\n«Бу IT ҳамжамияти, янги стартап операторлари ва рақамли технологиялар соҳасидаги муваффақиятли тадбиркорларни бирлаштирган энг катта форум», деди у Карвонсарой нашрига. «Бу ерда рақамлаштиришдаги энг илғор трендлар ва муваффақиятли бизнес моделлари намойиш этилади ва тушунтириб берилади.»\nСкворцовнинг сўзларига кўра, Қозоғистон «IT стартап компаниялар ва катта эҳтимол билан жаҳонда машҳур бўладиган стартапларни ихтиро қилувчи ва ишга туширувчи истеъдодли шахслар учун» қулай шарт-шароитлар яратиб бермоқда.


Янги йилда эмас, Янги йилгача гўзал бўлинг! - 26 Декабря 2016 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2016 » Декабрь » 26 » Янги йилда эмас, Янги йилгача гўзал бўлинг!\nСоат бонглари баралла янграшига роппа-роса 7 кун қолди. Демак, пишир-куйдирга ҳам, гўзал бўлишга ҳам улгуриш керак. Бунинг учун эса қилишингиз лозим бўлган ишларни режалаштириб олинг. Сизга кўмаклашиш мақсадида севимли газетангиз кичик бир режа тузди. Демак, гўзаллик борасида қилишимиз керак бўлган ишларни иккига: минимум ва максимум дастурига ажратдик. Минимум дастурига кундалик ҳар куни амалага ошириладиган ишларимизни киритсак, максимумида маълум вақт ва алоҳида ҳаракат талаб этувчи юмушларни бажарамиз.\nСоч бўяшни ортга сурманг\nТавсиямиз, ишни программа максимумдан, яъни сочлардан бошланг. Бу кайфиятингизни кўтариб, байрам руҳини ҳис этишингизга кўмаклашади. Лекин соч бўяшни тантанали санага камида 15 кун қолганида бажаришни тавсия этамиз. Мабодо соч ранги кўнгилдагидек чиқмаса, уни «ювдириш» ва қайта бўяш учун ҳам вақт қолиши керак. Эслатиб ўтамиз, 2017 йилда табиий ранглар урфда. Айниқса, қора шоколад, тўқ-тилларанг каштан, жигарранг трюфель туслар кўпчиликнинг эътиборига тушган. Дунёга донғи кетган стилистлар эса омбре усулидан фойдаланишни тавсия этишмоқда.\nКимга қандай турмак ярашади?\nАгар Янги йилни бутунлай янги қиёфада қаршилашга қарор қилган бўлсангиз, ўзингизга имидж танлаш чоғида, албатта, юз шаклингизни инобатга олинг. Масалан, ёноқлари бўртиб чиққан, дўнгпешана аёлларни тўтрбурчак юзлилар қаторига киритиш мумкин. Бундайларга қиялатиб кесилган «чёлка» тавсия этилади. У пешананинг бир қисмини ёпиб, юзни чўзиқроқ кўрсатиш ҳисобига чеҳрангизни очади. Агар сочларингизни дазмол ёрдамида катта жингалак қилиб турмаклашга қарор қилган бўлсангиз, жингалакларингиз ташқарига қаратилганига эътибор беринг. Кулча юзли аёллар эса сочнинг илдизига ҳажм беришлари лозим. Бу юзни чўзинчоқроқ кўрсатади. Қолаверса, юзнинг икки ёнига тушиб турган соч ҳам сизга чирой бахш этади. Кулча юз хонимларга каскад турмаги мос келади. Агар пешанангиз кенгроғ-у, жағингиз ингичка бўлса, демак, сиз учбурчак юзли аёллар қаторидасиз. Учбурчак юзли аёлларга эса катта ва кичик ҳажмдаги жингалаклар жуда ярашади. Яна «каре» турмагининг исталган кўринишини ҳеч иккиланмай танлашингиз мумкин.\nАйтгандек, йилнинг энг олди мода кўргазмаларида жингалак сочлар деярли учрамаганидан бу турмак машҳурлигини қўлдан бериб қўйганлигини тушуниш мумкин. Унинг ўрнини эса турли ўримлар ва сочни йиғиб турмаклаш усуллари эгаллаб олмоқда. Шодиёнага тайёргарлик кўра туриб, бу маълумотларни ҳам инобатга олиб қўйинг.\n«Қошинг қарому дейин...»\nҚошларни тартибга келтиришни тантанага тахминан 10 кун қолганида бошласангиз бўлади. Бу борада берадиган тавсияларимиз кўп бўлмаса-да, муҳим саналади. Қошни теришга чоғланар экансиз, ипдек ингичка шакл аллақачон урфдан қолганини эслатиб қўйишни лозим топдик. Бироқ қалин қошлар яхши экан деб уларни ўз ҳолича қолдириш ҳам тўғри келмайди. Яхшиси, қошларни кўп термай, фақатгина маълум шакл берганингиз дуруст. Бугунги кунда уларни дидингиздан келиб чиқиб бўятиш мумкинлигини ҳам унутманг.\nНавбат «make up»га\nЯнги йилда барчанинг диққати табиий чиройга урғу беришни биладиган санамларга қаратилади. Кундузи «nude» усулида, яъни пардозда ёрқин бўёқларсиз, фақат терингизга яқин ранглардан фойдаланиш тавсия этилади. Оқшомги «make up» учун кўзни «smoky eyes» усулида бўяш урфда қолмоқда. Ягона ўзгариш сифатида жигарранг тенлардан фойдаланишни киритиш мумкин. Яна бу мавсумда стилистларниннг эътиборини жилосиз (матовий) қизил, тўқ қизил, пушти, оловранг лаб бўёқлари тортди. Бироқ биз барибир лаб бўёғи танлаганда тери, кўз ва соч рангини инобатга олиш лозим деган фикрда собит қоламиз. Демак, оқ-сариқдан келган аёлларга пушти, қизил, шафтолиранг, оч қирмизи лаб бўёқлари мос келса, буғдойранг қизларимизга тўқ қизил рангдаги лаб бўёқлари ярашади.\nТирноқлар ҳам ёддан чиқмасин\nСўнгги йилларда шеллак маникюри аёлларимиз орасида кенг тарқалмоқда. Сабаби бу маникюр тирноқларингизда камида 3 ҳафта давомида сақланади. Сув ва юқиш воситаларидан қўрқмайди. Бу муолажани Янги йил оқшомига бир ҳафта қолганида бажаришингизни тавсия этамиз. Кимдир шеллакни салонда қилдирса, баъзилар уйда ҳам синаб кўришмоқда. Уй шароитида шеллак қилиш учун ультрабинафша нурлантирувчи лампа ва уч турдаги тирноқ учун бўёқ талаб этилади. Биринчи навбатда, тирноқларни спиртда намланган пахтали тампон билан артиб, ёғсизлантириб оласиз. Сўнг рангсиз асосни суртиб, 10 сонияга ультрабинафша нурлари остида тутиб туринг. Кейин ўзингиз танлаган рангни ҳам тирноққа суртиб, тирноқларингизни яна 2 дақиқиқа давомида лампага тутиб қуритасиз. Иккинчи марта ҳам худди шу амалиётни такрорлайсиз. Шунда бўёғингиз яхши сақланади. Энди асосни суртиб, 10 сония лампа остига тутасиз. Кейин тирноқларни спиртда намланган пахтали тампонлар билан артиб чиқасиз. Бундай маникюр тирноқларингизда камида 3 ҳафта давомида туриши билан аҳамиятли. Демак, Янги йил оқшомига бир ҳафта қолганида бажарсангиз, кейин шошиб қолмайсиз.\nТабассумингиз мафтун этсин\nМана навбат, программа минимумга ҳам етди. Бу рўйхатга киритилган ишларни кундалик юмушлар орасида ҳам бажарсангиз бўлади.\nҲар биримиз чой, қаҳва ва газланган ширин ичимликларни ичамиз. Аммо улар тишларимизнинг сарғайтиришини ҳамма ҳам билмайди. Демак, галдаги вазифамиз ўттиз икки маржонимиз парваришлаш ва оқартиришдан иборат. Бунинг учун эса махсус восита тайёрлаймиз. Уни тайёрлаш учун 1 дона бананнинг қуритилган пўсти, 1 чой қошиқдан майда ош тузи, қуритилган мойчечак ва зайтун мойи керак бўлади. Банан пўсти ва мойчечакни яхшилаб майдалаб, туз ва зайтун мойи билан аралаштиринг. Сўнг ҳафтада икки марта юмшоқ чётка ёрдамида тишларни шу аралашма билан ювиб турасиз. Натижа сизни ҳайратга солиши аниқ.\n«Тез ёрдам» ниқоби\nАгар 31 декабрь куни пишир-куйдир, супир-судирнинг чарчоғи юзингизга соя солаётганнини пайқасангиз, дарҳол ушбу ниқобдан фойдаланиб кўришни тавсия этамиз. Бунинг учун яримта лимон шарбати ва ярим пиёла илиқ сув аралашмасида намланган пахтали томпон билан юзингизни артинг. Сўнг хамиртурушга бир ош қошиқ илиқ сув қўшиб, бўтқа ҳолига келтирасиз ва тозаланган юзингиз терисига суртиб чиқасиз. Устидан икки қават дока ёпиб, иссиқ сувда хўлланган сочиқ билан ўраб қўясиз. 15 дақиқадан сўнг сочиқни олиб, юзни чаясиз-да, аввалдан тайёрлаб қўйилган муз бўлакчаларини юзга суртиб чиқасиз. Қарабсизки, 20 дақиқадан сўнг ташқи кўринишингиз аъло дарада бўлади.\nКатегория: Foydali maslahatlar / Полезны советы | Просмотров: 235 | Добавил: Sherlaruz.CoM | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0


Испания Ташқи ишлар вазири Тошкентга боради\n01 декабр 2020, Тошкент вақти: 16:19\nИспания Ташқи ишлар вазири Мигел Анхел Моратинос 10-11 март кунлари Ўзбекистонга сафар қилади.\nБу ҳақда Ўзбекистон Ташқи ишлар вазирлиги матбуот хизмати хабар тарқатди.\nХабарда айтилишича, Испания ташқи ишлар вазири ўз сафари чоғида Ўзбекистон ҳукумати расмийлари билан учрашиб, Ўзбекистон-ЕИ ҳамкорлиги доирасида икки давлат ўртасидаги алоқаларнинг ҳозирги аҳволи ва келажакдаги истиқболига оид масаларни муҳокама қилади.\nБундан ташқари томонларнинг минтақавий ва халқаро аҳамиятга молик масалаларда фикр алмашуви ҳам кутилмоқда.\nШунингдек, Мигел Анхел Моратиноснинг сафари чоғида Тошкетда Ўзбекистон ва Испания тадбиркорларининг бизнесс форуми бўлиб ўтади.


Онаизоринг – замин...\nёки Бугуннинг кескин муаммоси, келажакнинг тақдири\nЭркин Воҳидов. “Инсон қасидаси”.\nОдоб – либос, ахлоқ – зийнат\nАллоҳ таоло Одамни яратибдики, унинг фарзандларига либос қилиб Одобни, зийнат қилиб Ахлоқни берган. Ана шу иккиси туфайли башар фарзандлари бир-биридан ажралиб туради.\nТурмуш тарзимизда «отасига раҳмат, одобли бола чикди-да» ёки «отасига лаънат, тарбиясиз чикди бу», деган гаппарни эшитиб турамиз. Фарзанднинг гуноҳи ҳам, савоби ҳам, яхшиси ҳам, ёмони ҳам ота-онага, қолаверса, миллат ва динига обрў ёки иснод келтиради.\nБарча муқаддас китоблар – Таврот, Инжил, Забур, Қуръони карим, ҳатто, Авестода ҳам инсон тарбияси бош мавзу қилиб қўйилган. Жумладан, Қуръони каримда 57та суранинг 204та оятида одоб, ахлоқ ва насиҳат борасида сўз юритилган.\nҲеч бир динда ўз қавмини ёмонликка бошлаш йўқ. Айни пайтда ҳеч бир ота-она ҳам ўз фарзандини ёмон бўлсин, демайди. Одамзодни гўзал қиладиган, унинг ҳаётини мазмунли, икки дунёсини нурга буркайдиган нарса ҳам одоби ва ахлоқидир. Шу боис ҳам кексалар дуо қилганларида, «Илоҳим, одобли ва одам боласи бўлгин», дея ният қилишади. Отангмас, одоб фарзанди бўлгин, дейдилар. Бир солиҳ, одобли, ахлоқли, илмли-маърифатли, қобилият ва иқтидор соҳибининг ҳаётда қўлга киритган ютуғи фақатгина оилани эмас, балки юртни, миллатни жаҳонга танитади. Улуғ кашфиёт соҳиблари, санъат чироғини ёққанлар, спорт мусобақаларининг ғолиблари кўлга киритган ютуқлар туфайли шон-шараф, ифтихор туйғуларини қучишимиз ана шундан!\nАвлодларга нима қолдирамиз?\nЕрни этмоғинг керак, бўстон ўзинг, ризвон ўзинг.\nИнсон улуғ ва бунёдкорлик ишларини амалга оширганини кўриб, ақлинг бовар қилмайди. Барча яхши-ёмон кашфиётлар – ақл маҳсули. Инсон ақли XX асрда фазони забт этди. Техника, технология, ахборот коммуникация, интернет, уяли телефон хизмати инсон ақл-заковати, тафаккурининг ютуғи. Лекин улкан кашфиётлар олдида, дунёвий экологик муаммолар инқирози туфайли борлиқ, ҳаёт, дунёмизга ўзимиз хавф солиб турибмиз. Саноат, коммунал ва маиший хизмат чиқитларининг зарарини бугун ўлчаб бўлмайди. Ёғ-мой ёқилғисининг жонли табиатга келтираётган хавф-хатарини биламизми? Дарёлар, кўллар, денгиз ва океанларни булғаб, ифлос қиляпмиз-ку! Нафас олаётган ҳавога чиқаётган зарарли газлар умримизга эгов бўлиб турибди. Улар туфайли кўз кўриб, қулоқ эшитмаган турфа касалликлар юзага келяпти. Ўйлайсан: бу одамнинг одамийлигими ёки ақлсизлигими?\n«Наука и жизнь» журнали маълумотларига кўра бугун ер юзида карбонат ангидрид гази йилига 200 млрд. тонна ишлаб чиқарилади, кислород ишлаб чиқариш миқдори эса 155 млрд. тонна. Демак, маҳлуқотлар ва яшиллик олами тенглашиши учун яна 45 млрд. тонна кислород танқислиги мавжуд.\nБиз, одамлар эса яшил майдонларни яна нобуд қилаётирмиз. Ўрмонларга ўт кетиб, яйловлар нобуд бўляпти. Бу билан одамзод ўз илдизига ўзи болта ураётганини билмайдими? Билади. Лекин Инсон Ер сайёрасида келгусида ўз наслини сақлаб қолишга бефарқ қараяпти. Авлодлар бугун биз йўл қўяётган бу хавф-хатарнинг зарарини кечирармикан?\nДолзарб муаммо энди Президент назоратида\nПрезидентимиз Қасим-Жўмарт Тўқаев «Янги вазиятдаги Қозоғистон: ҳаракатлар даври» Мактубида Ҳукуматга элимизнинг янги иқтисодий дастурини ишлаб чиқишни топшириб, унинг еттита асосий тамойилини белгилади. Олтинчи тамойили «Яшил иқтисодиёт»ни ривожлантириш, атроф-муҳитни муҳофазалаш» топширилди.\nБу билан долзарб масалани ҳал қилишга йўл очилди.\nОАВни кузатиб бораётган бўлсангиз, башар фарзандининг ўйламай-нетмай қилган ва қилаётган ишлари туфайли Орол муаммоси юзага келди. 50 миллиондан зиёд аҳоли унинг жафосини тортяпти. Бу кўргулик етмаганидек, ўтган йили Арис шаҳрида портлашлар содир бўлса, жорий йилда Ўзбекистондаги Сардоба сув омбори бузилди. «Қизил китоб»даги жониворларни овлаш, ўсимлик дунёсини нобуд қилиш тўхтамаяпти. Айбдорлар жазоланиши аниқ, лекин улар жазолангач, табиат тикланиб қолмайди-ку. Нега одамзод ўз тақдирини ўйламайди?\nПрезидент жорий йилги Мактубида атроф-муҳитни муҳофаза қилиш ва экологик тараққиёт Қозоғистоннинг кун тартибидаги биринчи масала эканини таъкидлади. Дарҳақиқат, бу масала билан бутун дунё шуғулланмоқда, биз ҳам бу жараёндан четда қолмаслигимиз зарур.\nЮртимизда қатор муаммоларни ҳал қиладиган “Экология кодекси»нинг янги лойиҳаси ишлаб чиқилди. Парламент уни йил охиригача қабул қилади.\nШунингдек, жорий йилги Мактубда Давлат раҳбари Ҳукуматга экологик вазиятни яхшилаш амалий чораларини кўришни топширди.\nПрезидентнинг топшириғи бўйича беш йил ичида республика ўрмон жамғармасида 2 миллиард туп дарахт кўчати ва қишлоқларда 15 миллион туп кўчат ўтқазилади. Мазкур акция мамлакатимизнинг яшилликка бурканишига олиб келади. Пойтахт атрофида яшил белбоғ ташкил қилинади.\nПрезидент Миллий боғ ва Қозоғистоннинг бошқа табиий бойликларини қонун доирасида ва меъёрий ҳужжатлар ёрдамида асраб-авайлашимиз зарурлигини эслатди. Топшириқлар қоғозда қолиб кетмаслиги учун қоидаларни бузган фуқаролар жиноий ва маъмурий жавобгарликка тортилишлари керак. Ёшларнинг экологик тарбиясига мактаб ва ОЎЮлардан бошлаб алоҳида эътибор қаратилиши лозим. Президент, шунингдек, жамиятда экологик қадриятларни мустаҳкамлаш мақсадида “Birge – taza Qazaqstan” экологик акциясини тизимли равишда ўтказишни ҳам топширди.\nМамлакат ичида экологик сайёҳлик маданиятини фаол ривожлантириш муҳим вазифалардан. Яқин йилларда иқтисодиётнинг ўсиш кўрсаткичи “яшилликка” чамбарчас боғлиқ бўлиши керак. Бунинг учун ҳозирданоқ углерод миқдорини камайтиришга бел боғлаган маъқул. Шу мақсадда Қасим-Жўмарт Кемелули Ҳукуматга илмий жамият ва хусусий шўъба билан ҳамкорликда “яшил кўрсаткич” таклифлар пакетини ишлаб чиқишни топширди.\n«Ҳукумат бундан ташқари фуқаролик шўъбаси билан биргаликда “Ҳайвонот оламини муҳофаза қилиш” қонун лойиҳасини ишлаб чиқиши керак. Ҳар қандай давлатда жониворларга муносабат юқори савияда, бизда эса бу борада ишлар кўнгилдагидек эмас», деди Давлат раҳбари.\nБу хушхабарга нима дейсиз?\n“РИА Новости” бир хушхабар тарқатди. Унда олимлар полиэтилен пакетлари билан озиқланадиган капалак қуртини аниқлагани, катта мум куя қурти полиэтилен пакетларни парчалаб юборишга қодир эканлигини аниқлангани ва тадқиқот натижалари Current Biology нашрида эълон қилингани айтилган. Мақоладан иқтибос келтирамиз:\n– Полиэтилен табиий шароитда жуда секин парчалангани учун атроф-муҳитга катта муаммо туғдириб келмоқда. Ушбу кашфиёт ахлатхона ва океанларда йиғилиб бораётган улкан миқдордаги чиқиндидан қутулишда ёрдам бериши мумкин, – дейди тадқиқотчилардан бири, Кембриж университети профессори Паоло Бомбелли. Куя қуртининг ушбу тури мум билан озиқлангани сабаб, унда полиэтиленни қайта ишлаш қобилияти пайдо бўлган бўлиши мумкин. Олимлар кейинчалик керакли ишни бажараётган моддани ажратиб олиб, уни сунъий йўл билан синтез қилишга умид боғламоқда.\nЭнди пластик пакетлар ҳақида баъзи маълумотларга тўхталамиз.\nЕр юзида ҳар бир сонияда 160000та пластик пакет ишлатилар экан. У нефтдан тайёрланади. Бир пакетга ишлатилган маҳсулот автомашинани 11 метргача ҳайдаб бориш имконини беради.\nЖаҳонда пластик пакетларнинг фақат 3 фоизигина қайта ишланади. National Geographic телеканали намойиш қилган видеофильмда ҳалок бўлган денгиз жониворларидан 90 фоизининг қорнидан пластик пакет чиқаётгани айтилди.\nСайёрамиз юзига сочилган полиэтилен пакетларни бир-бирига улаб чиқсак, ер шарини 4200 марта ўраб чиқиш мумкин экан.\nКўриниб турибдики, ҳар бир ўсиб-улғаяётган ёшларимиз мустақил давлатимизнинг экологик сиёсати ҳамда унинг мазмунини яхши билишлари ҳамда экологик маданиятга эга бўлишлари ва жамият фаолиятининг экологик ҳуқуқий соҳасида фаол қатнашишлари зарур.\nМақолани Ўзбекистон халқ ёзувчиси, шоир Эркин Воҳидовнинг қуйидаги сатрлари билан якунлаймиз:\nБўлмасин субҳинг қаро, бор бўл мудом, борлиқ аро,\nЎзни этгил доимо, инсон ўзинг, инсон ўзинг.\nАвазхон АБДУФАТТОҲ, 2020-09-17, 05:27 368


13:10 / 25.05.2020 2684 pdf Ўқиш режими + -\nАҳли жаннат учун (Аллоҳни) кўриш ҳақдир. У кўриш иҳотасиз ва кайфиятсиздир. Худди Роббимиз Китоби нутқ қилганидекдир: «У Кунда яшнар юзлар бор – «Қийама»ўз Роббига назар солувчилар» (Қиёмат сураси, 22-23-оятлар). Бунинг тафсири Аллоҳ таоло ирода қилганидек ва билганидекдир. Бу ҳақда саҳиҳ ҳадисда Расулуллоҳ соллаллоҳу алайҳи васалламдан келган барча нарса у зот айтганларидекдир. Унинг маъноси у киши ирода қилганларидекдир. Бу борада ўзимизча таъвил қилишга киришмаймиз ва ҳавойи нафсимизга биноан асоссиз гумонлар қилмаймиз. Чунки инсон Аллоҳга ва Унинг Расули соллаллоҳу алайҳи васалламга таслим бўлмагунича ва ўзи учун иштибоҳли бўлган нарсани олимларга қайтармагунича, зинҳор динида саломат бўла олмайди.\nШарҳ: Ушбу бандда жаҳмия, мўътазилия ва уларга эргашган хавориж ва шийъаларга раддия бордир. Чунки улар Аллоҳ таолони жаннатда кўриш масаласида мусулмонлар жумҳурига хилоф қилганлар. Уларнинг бу ақийдалари Қуръон ва Суннат орқали мардуддир.\nАллоҳни жаннатда кўриш собитлигини саҳобалар, тобеъинлар, Ислом динидаги маъруф имомлар, аҳли ҳадислар ва Аҳли сунна вал жамоага мансуб барча қолган тоифалар тасдиқлаганлар. Бу масала ақийда бобидаги энг шарафли ва энг улуғ масалалардандир. Чунки унинг мавзуси – Аллоҳни жаннатда кўришдир, энг улуғ, энг шарафли ва энг лаззатли неъматдир.\nМуаллифнинг «Аҳли жаннат учун (Аллоҳни) кўриш ҳақдир», деб аҳли жаннатни хослаб айтишидан улардан бошқалар кўрмаслиги келиб чиқади.\n«Йўқ, албатта, ўша кунда улар ўз Роббларидан ҳижоблангандирлар» (Мутоффифун сураси, 15-оят) дейилишидан, Аллоҳ таоло кофирлардан ҳижобланиб олиб, уларга кўринмаслиги ҳамда мўминлар билан Аллоҳ ўртасида ҳижоб бўлмаслиги келиб чиқади.\nМуаллифнинг «У кўриш иҳотасиз ва кайфиятсиздир», дейиши Аллоҳ таолонинг улуғлиги ва гўзаллиги камолидан, уни кўзлар кўрса ҳам, иҳота қила олмаслигини билдиради. Худди бир нарсани билинади-ю, аммо уни илм билан иҳота қилиб бўлмаганидек. Киши ақл кўзи билан Аллоҳни иҳота қилиб билмаганидек, очиқ кўзи билан ҳам кўриб, иҳота қила олмайди.\n«Уни илм ила иҳота қила олмайдилар», деган (Тоҳа сураси, 110-оят).\nМуаллифнинг «Бу борада ўзимизча таъвил қилишга киришмаймиз ва ҳавойи нафсимизга биноан асоссиз таъвиллар қилмаймиз», дегани «Мўътазилийларга ўхшаб кўриш ҳақида Қуръон ва Суннатда келган далилларни ўз фикримизча таъвил қилмаймиз ва турли асоссиз гумонларни айтмаймиз», деганидир. Чунки энг тўғри таъвил Суннатда келган нарсага мувофиқ таъвилдир. Бузуқ таъвил эса Суннатга хилоф таъвилдир.\n«Таъвил» гапирувчининг ирода қилган нарсаси ҳақида хабар беришдир. У кўчирма гап эмасдир. Бузуқ таъвил қилувчи эса Аллоҳга ва Унинг Расулига нисбатан ёлғон тўқувчидир.\n«Аллоҳга ёлғон тўқигандан ҳам золимроқ кимса борми?!» деган (Софф сураси, 7-оят).\n«Ким менга қасддан ёлғон гапирса, дўзахдан ўзига ўрин тайёрлайверсин», деганлар.\n«Таъвил қилувчи кофир бўлмайди», деган гапга келсак, бунда тўғри таъвил ва диндаги зарурий бўлмаган нарсадаги таъвил кўзда тутилган.\nКаломни гапнинг бориши далолат қилмайдиган равишда, маъно ишора қилмайдиган равишда, суннатда келган нарсага хилоф равишда таъвил қилиш эса ҳавойи нафсига мос гумон қилиш бўлади.\nҲақиқатни айтганда, ашаддий низочи далилнинг лафзи ва матнини инкор қилишдан ожиз бўлганида, маъносини инкор қилишга ўтади ва: «Менимча, бунинг маъноси ундоқ бўлса керак», дейди.\nМуаллифнинг «Чунки инсон Аллоҳга ва Унинг Расули соллаллоҳу алайҳи васалламга таслим бўлмагунича ва ўзи учун иштибоҳли бўлган нарсани олимларга қайтармагунича, зинҳор динида саломат бўла олмайди», дегани «Ҳеч ким Аллоҳнинг Китоби ва Унинг Расулининг суннатига таслим бўлиб, бўйин эгмагунча, уларга шак келтириб, эътироз қилишдан ва фосид таъвиллар қилишдан сақланмагунча, динида саломат бўла олмайди», деганидир.\nБаъзиларнинг «Ақл нақлнинг аслидир, агар нақл ақлга тўғри келмаса, ақлнинг айтганини қиламиз», дейишлари шунга ўхшайди. Чунки нақл собит ва саҳиҳ бўлса, ақлнинг далолат қилгани жаҳлдир.\nВожиб шулки, Аллоҳ таолонинг Китобига ва Унинг Расули соллаллоҳу алайҳи васалламнинг суннатларига комил таслим бўлиб, уларга бўйсунмоқ, икковларининг хабарини тасдиқ ила қабул қилмоқ, ботил хаёлимиздаги нарсани ақл деб, уларга эътироз қилмаслигимиз керак. Бас, юборилган Расулни ҳукмларини қабул қилишда, таслим бўлишда, бўйсунишда, итоат қилишда ва ортидан эргашишда танҳо зот деб қабул қилишимиз лозим. Расул юборувчи Зот – Аллоҳ таолони эса ибодатда, хушуъ-хузуъда, тавбада ва таваккулда танҳо Зот деб қабул қилмоғимиз шарт.\nРасулуллоҳ соллаллоҳу алайҳи васалламнинг амрларини бажариш, хабарларини тасдиқлаш учун аввал шайхга, имомга, мазҳаб бошига, тоифага ёки одамлар наздида улуғ ҳисобланган қандайдир шахснинг гапига солиштириб, агар изн берсалар, қабул қилиб, изн бермасалар, тарк этиб ёки бузуқ таъвил қилиб, ўша шайх ва имом ёки бошқаларнинг гапига мос қилиш каломни ўз маъносидан бузишдир. Бу ширкдан кейинги энг катта гуноҳдир.\nАксинча, мўмин киши ўзига саҳиҳ ҳадис етган чоғда, уни худди Расулуллоҳ соллаллоҳу алайҳи васалламнинг ўзларидан эшитгандек қабул қилмоғи лозим. Айтинг-чи, мўмин киши учун ўша ҳадисни қабул қилишни ва унга амал қилишни «Олдин фалончининг фикрига, каломига ва мазҳабига солиштириб кўраман», деб ортга суриш тўғри келадими?! Йўқ. Албатта, ҳеч кимга қарамасдан қабул этиб, амал қилмоққа шошилиш лозим.\nАҳли жаннатнинг Аллоҳни кўришига далиллардан биринчиси:\n«У Кунда яшнар юзлар бор – ўз Роббига назар солувчилар» (Қиёмат сураси, 22-23-оятлар) оятидир.\nКим ушбу оятни «таъвил» номи билан бузадиган бўлса, унинг учун охират, жаннат, дўзах, ҳисоб ҳақидаги оят ва ҳадисларни таъвил қилиш жуда ҳам осондир. Оят ва ҳадисларни таъвил қилувчи ва бузувчи ҳар бир бузғунчи ушбу оятни таъвил қилувчининг фосид услубидан ва касодли узридан фойдаланади. Тўғри таъвил билан нотўғри таъвил орасидаги фарқ ҳақида юқорида гапириб ўтганмиз.\nУшбу таъвилга ўхшаш нарсалар дину дунёни бузгандир. Яҳудий ва насоролар Таврот ва Инжилга нисбатан шундай қилишган. Аллоҳ таоло бизларни уларга ўхшаган нарсани қилишдан ҳазир бўлишга чақирган.\nБотилчилар эса фақат уларнинг йўлидан юришни хоҳладилар. Бузуқ таъвил динга ва унинг аҳлига қанчадан-қанча жиноятлар қилди: ҳазрати Усмон розияллоҳу анҳу бузуқ таъвил туфайлигина ўлдирилдилар. Шунингдек, Жамал куни, Сиффийнда, Ҳусайннинг ўлдирилишида, Ҳаррада бўлган ишлар ҳам бузуқ таъвил туфайли бўлди.* Хавориж, мўътазилия, рофиза каби фосид мазҳабларнинг чиқиши ҳам, умматнинг етмиш учга бўлиниши ҳам фосид таъвил туфайли бўлган. («Шарҳи «Ақийдатут-Таҳовия», 204-с.)\nҲеч шак-шубҳа йўқки, ушбу оятда назарнинг юзга ифода қилиниши, сўнгра «илаа» ҳарфининг келтирилиши Аллоҳ таоло инсон юзидаги кўз билан Ўзига назар солишни ирода қилганига очиқ-ойдин далилдир. Бундан бошқа ҳеч қандай маъно бўлиши мумкин эмас.\nУшбу оятни Расулуллоҳ соллаллоҳу алайҳи васаллам, Ибн Аббос, Ҳасан Басрий, Икрима ва Аҳли сунна вал жамоа тафсирчилари худди шундай тафсир қилганлар.\nТермиз шаҳрида «Имом Термизий» ўрта махсус ислом таълим муассасаси ташкил этилди\n14:10 / 25.05.2020 1011\n16:00 / 25.05.2020 757\n4646 14:00 / 21.01.2019\n4543 08:18 / 20.04.2017\n49-дарс. Инсон ўз фаолиятида эркинми? (Сунний ақийдалар)\nБу масаланинг номи бир нечта. Баъзилар маишат, истак масаласи деса, бошқалар бандаларнинг амали масаласи ҳам дейди. Хулоса қилиб айтадиган бўлсак, инсон ўз давоми...\n1524 18:00 / 26.07.2021\nБир хонага кирган одам ундаги жиҳозларнинг чиройли тартибда турганини кўрса, дарҳол бу ишнинг ўта дидли киши ёки кишилар томонидан қилинганини сезади. Чунки давоми...\n1871 13:00 / 25.01.2021